Pirkimo sąlygų 2 priedas

(Projektas)

**PRAKTIKOS EGZAMINO VAIZDO IR GARSO DUOMENŲ TVARKYMO SPRENDIMO VIEŠOJO PIRKIMO SUTARTIS**

2024 m. \_\_\_\_\_\_\_\_\_\_\_ \_\_ d. Nr. \_\_\_\_\_\_\_\_\_\_\_\_\_

Vilnius

Akcinė bendrovė „Regitra“, juridinio asmens kodas 110078991, kurios registruota buveinė yra Liepkalnio g. 97A, LT-02121 Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama [pareigos, vardas, pavardė], veikiančio pagal [dokumentas, kurio pagrindu veikia asmuo], (toliau – Užsakovas),

ir

*v. 1/2 Jeigu pasiūlymą pateikė vienas juridinis ar fizinis asmuo:*

[Teikėjo pavadinimas], juridinio asmens kodas [(juridinio) asmens kodas], [adresas], duomenys apie juridinį asmenį kaupiami ir saugomi [registras], atstovaujama [pareigos, vardas, pavardė], veikiančio pagal [dokumentas, kurio pagrindu veikia asmuo], (toliau – Teikėjas),

*v. 2/2 Jeigu pasiūlymą pateikė Teikėjų grupė:*

Teikėjų grupė, susidedanti iš [Teikėjo pavadinimas], juridinio asmens kodas [(juridinio) asmens kodas], [adresas], *(išvardijami visi grupės dalyviai)* (toliau – Teikėjas), atstovaujamas (-a) [Teikėjų grupę atstovaujančio asmens pareigos, vardas, pavardė], veikiančio (-čios) pagal [dokumentas, kurio pagrindu veikia asmuo – jungtinės veiklos sutarties pavadinimas, sudarymo data, numeris], (toliau – Teikėjas),

toliau kartu šioje sutartyje vadinami Šalimis, o kiekvienas atskirai – Šalimi,

sudarė šią Praktikos egzamino vaizdo ir garso duomenų tvarkymo sprendimo viešojopirkimo sutartį (toliau – Sutartis) ir susitarė dėl toliau išvardintų sąlygų.

Sutartis sudaryta su Teikėju, kurio pasiūlymas pripažintas laimėjusiu atlikus viešąjį pirkimą tarptautinio atviro konkurso būdu (pirkimo numeris \_\_\_\_\_\_\_\_\_\_\_) (toliau – pirkimas).

1. **BENDROSIOS NUOSTATOS IR SUTARTIES AIŠKINIMAS**
   1. Jei Sutartyje ir jos prieduose nenurodyta kitaip, šioje Sutartyje ir jos prieduose vartojamos sąvokos atitinka sąvokas, vartojamas Lietuvos Respublikos civiliniame kodekse (toliau – Civilinis kodeksas), Lietuvos Respublikos viešųjų pirkimų įstatyme (toliau – Viešųjų pirkimų įstatymas) ir kituose taikytinuose teisės aktuose.
   2. Jeigu Sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
   3. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
   4. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
   5. Jeigu Sutartyje nenurodyta kitaip, darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
   6. Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą Sutartyje nustatyta tvarka.
   7. Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
   8. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
   9. Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
      1. Sutarties 1 priedas „Techninė specifikacija“ (toliau – Sutarties 1 priedas, techninė specifikacija) (su viešojo pirkimo procedūros metu teiktais jos išaiškinimais ir su priedais, jei jie pridedami);
      2. Sutartis (su priedais, jei jie pridedami, išskyrus techninę specifikaciją, Sutarties 2 priedą „Teikėjo pasiūlymas“, Sutarties 3 priedą „Standartinės sąlygos asmens duomenų tvarkymo sutartyse“);
      3. Sutarties 3 priedas „Standartinės sąlygos asmens duomenų tvarkymo sutartyse“ (toliau – Sutarties 3 priedas);
      4. Sutarties 2 priedas „Teikėjo pasiūlymas“ (toliau – Sutarties 2 priedas, Teikėjo pasiūlymas) (vykdant pirkimo procedūras Teikėjo pateiktų dokumentų visuma);
      5. kiti pirkimo dokumentai.
   10. Tuo atveju, kai Šalių susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
   11. Jeigu Šalys susitaria dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
   12. Jei Sutartyje yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visada yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties pasirašymo dienos.
2. **SUTARTIES DALYKAS**
   1. Sutarties dalykas – praktikos egzamino vaizdo ir garso duomenų tvarkymo sprendimas, kurį sudaro:
      1. Įrangos komplektai į automobilius;
      2. Įrangos sumontavimo paslaugos;
      3. Įrangos išmontavimo paslaugos;
      4. Įrangos priežiūros paslaugos;
      5. Sistema;
      6. Sistemos priežiūros paslaugos;
      7. Duomenų saugojimo paslauga;
      8. Virtualaus serverio nuomos paslauga;
      9. Ryšio paslauga.
   2. Teikėjas įsipareigoja Sutartyje nustatytomis sąlygomis ir tvarka suteikti Užsakovui teisę naudotis Sistema (visas Sistemos naudojimui reikalingas licencijas) Sutarties 1 priede nurodyta apimtimi ir perduoti nuosavybės teise Užsakovo pagal poreikį užsakytus Įrangos komplektus į automobilius (toliau bendrai – Prekės) bei teikti Įrangos sumontavimo, Įrangos išmontavimo, Įrangos priežiūros, Sistemos priežiūros, Duomenų saugojimo, Virtualaus serverio nuomos ir Ryšio paslaugas bei kitas susijusias paslaugas, numatytas Sutarties 1 priede (toliau bendrai – Paslaugos), o Užsakovas įsipareigoja priimti Sutarties sąlygas atitinkančias ir tinkamai paruoštas darbui Prekes bei tinkamai suteiktas Paslaugas bei atsiskaityti su Teikėju Sutartyje nustatytomis sąlygomis ir tvarka.
   3. Perkamų Prekių ir Paslaugų aprašymas, reikalavimai Prekėms / Paslaugoms ir jų tiekimui / teikimui nurodyti Sutarties 1 priede.
   4. Esant poreikiui, Užsakovas turi teisę įsigyti Sutarties 2.1 punkte pateiktame Prekių ir Paslaugų sąraše nenurodytų, tačiau su pirkimo objektu susijusių prekių / paslaugų (toliau – Kitos prekės / paslaugos), neviršijant 10 (dešimt) procentų pradinės sutarties vertės (Sutarties 5.2 punktas). Kitų prekių / paslaugų pirkimui taikomos visos Sutartyje ir jos prieduose nustatytos sąlygos.
3. **ŠALIŲ PATVIRTINIMAI IR GARANTIJOS**
   1. Kiekviena iš Šalių patvirtina ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta, galiotų ir būtų vykdoma;
      3. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
      4. Šalies atstovas turi visus reikiamus įgaliojimus sudaryti ir įvykdyti Sutartį; Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
      5. Sutarties pasirašymo dieną Šalims šios Sutarties sąlygos yra aiškios ir vykdytinos.
   2. Teikėjas patvirtina ir garantuoja, kad:
      1. nedalyvauja Lietuvos Respublikos konkurencijos įstatyme ar panašaus pobūdžio kitos valstybės teisės akte nurodytuose draudžiamuose susitarimuose ir susitarimuose, pažeidžiančiuose Viešųjų pirkimų įstatyme nurodytus principus;
      2. Teikėjas (ir bet kurie asmenys, veikiantys jo vardu) turi visus pagal taikytinus teisės aktus reikalingus leidimus, licencijas, darbuotojus, lėšas, žinias, organizacines ir technines priemones ir (ar) kitokius pajėgumus, teisės aktų reikalaujamus ir (ar) reikalingus ar galinčius būti reikalingais teisėtam ir tinkamam šios Sutarties sudarymui bei vykdymui, ir lygiavertė jo ir (arba) jo personalo kvalifikacija bus užtikrinama visą Sutarties galiojimo laikotarpį;
      3. išanalizavo, suprato ir įvertino realias pirkimo objekto apimtis, numatė ir įvertino visus Teikėjo įsipareigojimus, būtinus Sutarčiai vykdyti, bei tuo remiantis pateikė pasiūlymą), t. y. į pasiūlytą įkainį įskaičiavo visas išlaidas, būtinas Sutarties vykdymui joje numatytomis sąlygomis, bei prisiima riziką dėl to, kad ne dėl nuo Užsakovo priklausančių aplinkybių gali padidėti su Sutarties vykdymu susijusios Teikėjo išlaidos ir (arba) Teikėjui Sutarties vykdymas taps sudėtingesnis. Jei Sutarties vykdymo metu paaiškėja, kad, norint tinkamai įgyvendinti Sutartį, reikalingos papildomos Teikėjo laiko ir darbo sąnaudos, nenumatytos Sutartyje, Teikėjas papildomo apmokėjimo už tai nereikalaus ir tai nebus priežastis keisti Sutarties sąlygas;
      4. yra susipažinęs ir visą Sutarties galiojimo laikotarpį vadovausis Užsakovo antikorupcine politika, kuri skelbiama viešai Užsakovo interneto svetainėje: <https://www.regitra.lt/lt/imone/korupcijos-prevencija>;
      5. visus fizinius asmenis (atstovus, darbuotojus, subteikėjus /subtiekėjus, kurių pajėgumais (kvalifikacija) nesiremiama, kitus ūkio subjektus, kurių pajėgumais (kvalifikacija) remiamasi, ar jų darbuotojus, specialistus), kuriuos Teikėjas pasitelkia Sutarčiai vykdyti, tinkamai informuos apie tai, kad jų asmens duomenys (vardai, pavardės, kontaktiniai duomenys, pareigos ir kiti duomenys, susiję su Sutarties vykdymu) gali būti perduoti Užsakovui ir gali būti Užsakovo tvarkomi Sutarties tarp Teikėjo ir Užsakovo vykdymo tikslais, Užsakovo teisėtų interesų ir teisinių prievolių vykdymo pagrindu, ne ilgiau kaip senaties laikotarpį ir gali būti prieinami Užsakovo darbuotojams ir kitiems Teikėjams, valstybės institucijoms. Teikėjo pasitelkti fiziniai asmenys turi būti informuojami iki jų pasitelkimo arba iki jų duomenų perdavimo Užsakovui momento ir, Užsakovui pareikalavus, Teikėjas įsipareigoja pateikti duomenų subjektų informavimo įrodymus. Teikėjas taip pat privalo tinkamai reaguoti į Užsakovo pranešimus apie Užsakovo darbuotojų ir kitų atstovų asmens duomenų, perduodamų Teikėjui Sutarties vykdymo tikslais, ištaisymą, ištrynimą arba tvarkymo apribojimą;
      6. parduodamų Prekių disponavimo, valdymo ir naudojimosi teisės nėra atimtos ar apribotos ir jokie tretieji asmenys neturi pretenzijų į Sutartimi Užsakovui perduodamas Prekes (įkeitimai, areštai ar pan.);
      7. Sistemos ir Įrangos kokybė atitinka ir visą Sutarties galiojimo laikotarpį atitiks valstybinius ir gamintojo standartus bei technines sąlygas.
4. **PREKIŲ TIEKIMO / PASLAUGŲ TEIKIMO, PRIĖMIMO–PERDAVIMO TVARKA IR TERMINAI**
   1. Bendra Sutarties vykdymo (Prekių tiekimo ir Paslaugų teikimo) trukmė – iki bus nupirkta Prekių / Paslaugų (įskaitant ir Kitas prekes / paslaugas, jei jos perkamos) už 1 700 000,00 Eur be pridėtinės vertės mokesčio (toliau – PVM), bet ne ilgiau kaip 36 (trisdešimt šeši) mėnesiai nuo Sutarties įsigaliojimo dienos.
   2. Prekių tiekimo / Paslaugų teikimo tvarka ir terminai nustatyti Sutarties 1 priede.
   3. Prekių / Paslaugų priėmimo sąlygos:
      1. Sistemos priėmimo-perdavimo, automobiliuose sumontuotos Įrangos priėmimo–perdavimo tvarka, Įrangos sumontavimo ir išmontavimo paslaugų priėmimo-perdavimo, saugomos Įrangos bei išimtų detalių grąžinimo–priėmimo tvarka nustatyta Sutarties 1 priedo 4 priede „Sistemos priėmimo–perdavimo, automobiliuose sumontuotos Įrangos priėmimo–perdavimo tvarka, Įrangos sumontavimo ir išmontavimo paslaugų priėmimo–perdavimo, saugomos Įrangos bei išimtų detalių grąžinimo–priėmimo tvarka“. Esant objektyvioms priežastims, Sutarties vykdymo laikotarpiu Šalys bendru rašytiniu Šalių susitarimu gali keisti nurodytame priede pateiktą tvarką, nekeisdamos Prekių tiekimo / Paslaugų teikimo terminų ir atsiskaitymo už Prekes / Paslaugas sąlygų.
      2. Sistemos priežiūros, Įrangos priežiūros paslaugos, Ryšio paslaugos perduodamos–priimamos Užsakovo atstovui, atsakingam už Sutarties vykdymo koordinavimą, patvirtinant Teikėjo pateiktas PVM sąskaitas faktūras.
      3. Duomenų saugojimo paslaugų ir Virtualaus serverio nuomos paslaugų faktinis suteikimas ir priėmimas-perdavimas įforminamas Sutarties 1 priedo 3 priede „Duomenų saugojimo paslaugų ir Virtualaus serverio nuomos paslaugų pažeidimų kompensacijos skaičiavimo tvarka“ (toliau – Sutarties 1 priedo 3 priedas) nustatyta tvarka ir Užsakovo atstovui, atsakingam už Sutarties vykdymo koordinavimą, patvirtinant Teikėjo pateiktas pasiekiamumo ataskaitas ir PVM sąskaitas faktūras.
   4. Iki Įrangos priėmimo–perdavimo akto pasirašymo visa atsakomybė dėl jų atsitiktinio žuvimo ar sugadinimo (praradimo) tenka Teikėjui.
   5. Nuosavybės teisė į Įrangos komplektus į automobilius ir Įrangos žuvimo ar sugadinimo (praradimo) rizika pereina Užsakovui po Įrangos priėmimo–perdavimo akto pasirašymo.
   6. Teikėjui perduotų saugoti Įrangos komplektų ir (ar) išimtų originalių detalių atsitiktinio žuvimo ar sugadinimo (praradimo) rizika tenka Teikėjui iki jų grąžinimo Užsakovui Sutarties 1 priede nustatyta tvarka.
5. **KAINODAROS TAISYKLĖS IR ATSISKAITYMO TVARKA**
   1. Sutarčiai taikomas kainos apskaičiavimo būdas: fiksuotos kainos – Sistema (teisė naudotis Sistema Sutarties 1 priede nurodyta apimtimi), fiksuoto įkainio – Įrangos komplektai į automobilius, Įrangos sumontavimo paslauga, Įrangos išmontavimo paslauga, Įrangos priežiūros paslauga, Sistemos priežiūros paslauga, Duomenų saugojimo paslauga, Virtualaus serverio nuomos paslauga, Ryšio paslauga).
   2. Galutinė Sutarties kaina bus apskaičiuojama pagal faktiškai Teikėjo parduotų Prekių ir suteiktų Paslaugų kiekį (apimtis). Maksimali Sutarties kaina – 1 700 000,00 Eur be PVM. Sutarčiai taikomas \_\_ proc. PVM tarifas. Maksimali Sutarties kaina su PVM – \_\_\_\_\_\_\_ Eur. Maksimali Sutarties kaina be PVM atitinka Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, nustatyta tvarka apskaičiuotą pradinės Sutarties vertę.
   3. Perkamų Prekių ir Paslaugų kiekiai (apimtys) nurodyti Sutarties 1 priede. Užsakovas neįsipareigoja nupirkti Prekių ir Paslaugų už maksimalią Sutarties kainą. Užsakovas įsipareigoja Sutarties vykdymo laikotarpiu nupirkti Sutarties 1 priede nurodytą minimalų Prekių / Paslaugų kiekį.
   4. Prekės ir Paslaugos pagal šią Sutartį yra apmokamos pagal Teikėjo pasiūlyme nurodytus įkainius / kainą (Sutarties 2 priedas) (toliau – Prekių / Paslaugų įkainiai / kaina):
      1. Įrangos komplekto į automobilį fiksuotas įkainis – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      2. Įrangos sumontavimo paslaugos fiksuotas įkainis, taikomas už vieną į automobilį sumontuotą Įrangos komplektą – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      3. Įrangos išmontavimo paslaugos fiksuotas įkainis, taikomas už vieną iš automobilio išmontuotą Įrangos komplektą – \_\_\_\_\_ Eur be PVM, su PVM – \_\_\_\_\_ Eur.
      4. Įrangos priežiūros paslaugos fiksuotas įkainis (mėnesinis mokestis už Įrangos komplekto vienetą) – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      5. Fiksuota Sistemos kaina – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      6. Sistemos priežiūros paslaugos fiksuotas mėnesinis įkainis – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      7. Duomenų saugojimo paslaugos fiksuotas įkainis už 1 TB / mėn. – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      8. Virtualaus serverio nuomos paslaugos fiksuotas mėnesinis įkainis – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
      9. Ryšio paslaugos 1 (vienam) automobiliui, kuriame eksploatuojama sumontuota Įranga, fiksuotas mėnesinis įkainis – \_\_\_\_\_ Eur be PVM, su PVM – \_\_\_\_\_ Eur. Taikomas \_\_ proc. PVM tarifas.
   5. Už Kitas paslaugas / prekes apmokama neviršijant 10 (dešimt) procentų pradinės Sutarties vertės. Kitos paslaugos apmokamos ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis.
   6. Į konkrečius Prekių / Paslaugų įkainius / kainą įskaičiuotos Sutarties 1 priede ir Sutarties 2 priede nurodytos išlaidos, Teikėjui privalomi mokėti mokesčiai ir kitos su Sutarties vykdymu susijusios išlaidos, įskaitant ir sąskaitų teikimo per Sąskaitų administravimo bendroji informacinę sistemą (toliau – SABIS) mokesčius (jei taikomi). Jokie papildomi mokėjimai už Sutarties 2.1 punkte nurodytas Prekes ir Paslaugas Teikėjui nebus atliekami.
   7. Prekių / Paslaugų įkainiai / kaina per visą Sutarties galiojimo laikotarpį yra nekeičiami, išskyrus šiuos atvejus:
      1. Prekių / Paslaugų įkainiai / kaina gali būti perskaičiuojami, kai teisės aktais pakeičiamas PVM tarifo dydis, taikomas Prekėms ir (ar) Paslaugoms. Tokiu atveju Sutartyje nurodyti Prekių / Paslaugų įkainiai / kaina perskaičiuojami nekeičiant nurodytų įkainių / kainos be PVM dalies, atitinkamai perskaičiuojant tik PVM dalį. Sutartyje nurodyti Prekių / Paslaugų įkainiai / kaina dėl kitų mokesčių pasikeitimo nebus perskaičiuojami. Sutartyje nurodytų Prekių / Paslaugų įkainių / kainos perskaičiavimas įforminamas Šalių pasirašomu susitarimu, kuris laikomas neatskiriama Sutarties dalimi, ir bus taikomas tai Prekių / Paslaugų daliai, kuri bus teikiama po Šalių pasirašyto susitarimo. Perskaičiuoti Prekių / Paslaugų įkainiai / kaina įsigalioja nuo rašytinio susitarimo pasirašymo dienos, jei Šalys nesusitaria kitaip.
      2. Prekių / Paslaugų įkainiai (išskyrus Sistemos kainą, nurodytą Sutarties 5.4.5 papunktyje) gali būti perskaičiuojami, jeigu Valstybės duomenų agentūros (<https://osp.stat.gov.lt/statistiniu-rodikliu-analize?indicator=S7R260#/>) kas mėnesį skelbiamo vartotojų kainų indekso 00 VARTOJIMO PREKĖS IR PASLAUGOS pokytis (k), apskaičiuotas kaip nustatyta Sutarties 5.7.2.3 papunktyje, yra didesnis kaip 10 (dešimt) procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Perskaičiavimas atliekamas šiomis sąlygomis ir tvarka:
         1. Šalys privalo sudaryti susitarimą dėl Prekių / Paslaugų įkainių perskaičiavimo per 15 (penkiolika) darbo dienų nuo Šalies prašymo kitai Šaliai perskaičiuoti (indeksuoti) Prekių / Paslaugų įkainius pateikimo dienos. Susitarimas dėl Prekių / Paslaugų įkainių perskaičiavimo įforminamas raštu. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus Prekių / Paslaugų įkainius, perskaičiuotą pradinės Sutarties vertę.
         2. Perskaičiuoti Prekių / Paslaugų įkainiai taikomas tai Prekių / Paslaugų daliai, kurios tiekiamos / teikiamos po to, kai Šalys sudaro susitarimą dėl Prekių / Paslaugų įkainių perskaičiavimo, jei Šalys nesusitaria kitaip. Perskaičiuoti Prekių / Paslaugų įkainis bendru Šalių susitarimu gali būti pradėti taikyti vėlesniu laiku (pavyzdžiui, nuo kito mėnesio, einančio po susitarimo pasirašymo, pradžios, jei Šalims būtinas laikas prisitaikyti prie Prekių / Paslaugų įkainių pokyčių).
         3. Nauji Prekių / Paslaugų įkainiai (kiekvienas Sutarties 5.4.1-5.4.4 ir 5.4.6-5.4.9 papunkčiuose nurodytas Prekės / Paslaugų įkainis atskirai) apskaičiuojami pagal formulę:

, kur:

*a* – Prekės / Paslaugų įkainis (Eur be PVM) (jei jis jau buvo perskaičiuotas, tai po paskutinio perskaičiavimo);

*a1* – perskaičiuotas (pakeistas) Prekės / Paslaugų įkainis (Eur be PVM);

*k* – Pagal vartotojų kainų indeksą 00 VARTOJIMO PREKĖS IR PASLAUGOS apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

*, (proc.)* kur:

*Ind naujausias* – kreipimosi dėl Prekių / Paslaugų įkainių perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas 00 VARTOJIMO PREKĖS IR PASLAUGOS.

*Ind pradžia* – laikotarpio pradžios datos (mėnesio) vartojimo prekių ir paslaugų indeksas 00 VARTOJIMO PREKĖS IR PASLAUGOS. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymo pateikimo termino datos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + - 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuoti Prekių / Paslaugų įkainiai „a“ suapvalinami iki dviejų skaitmenų po kablelio.
      2. Vėlesnis Prekių / Paslaugų įkainių perskaičiavimas negali apimti laikotarpio, už kurį jau buvo atliktas perskaičiavimas.
      3. Pirmoji peržiūra atliekama ne anksčiau kaip praėjus 12 (dvylika) mėnesių nuo Sutarties įsigaliojimo dienos. Peržiūra gali būti atliekama bet kurios iš Šalių iniciatyva ne dažniau kaip kas 9 (devynis) mėnesius.
  1. Apmokėjimas už Prekes / Paslaugas vykdomas kas mėnesį už per ataskaitinį laikotarpį (praėjusį kalendorinį mėnesį) tinkamai suteiktas ir Užsakovo priimtas Prekes / Paslaugas, vadovaujantis žemiau pateiktomis sąlygomis:
     1. Už sumontuotus Įrangos komplektus į automobilį ir Įrangos sumontavimo paslaugas apmokama tik Šalių įgaliotų atstovų pasirašytų Įrangos priėmimo-perdavimo aktų pagrindu.
     2. Už Įrangos sumontavimo paslaugas, kai montuojama Įranga, kuri Sutarties vykdymo metu Užsakovo buvo įsigyta ir eksploatuojama pagal šią Sutartį, apmokama tik Šalių įgaliotų atstovų pasirašytų Įrangos sumontavimo paslaugų priėmimo–perdavimo aktų pagrindu.
     3. Už Įrangos išmontavimo paslaugas apmokama tik Šalių įgaliotų atstovų pasirašytų Įrangos išmontavimo paslaugų priėmimo–perdavimo aktų pagrindu.
     4. Įrangos priežiūros mokestis už automobiliuose sumontuotos Įrangos komplektą pradedamas taikyti nuo Įrangos priėmimo–perdavimo akto pasirašymo dienos. Už Įrangos priežiūros paslaugas apmokama mokant mėnesinį Įrangos priežiūros mokestį už kiekvieną automobiliuose sumontuotos Įrangos komplektą pagal Teikėjo pateiktą PVM sąskaitą faktūrą.
     5. Už Sistemą (įskaitant visas Sistemos naudojimui reikalingas licencijas ir susijusias paslaugas) apmokama tik Šalių įgaliotų atstovų pasirašyto Sistemos priėmimo–perdavimo akto pagrindu.
     6. Sistemos priežiūros mokestis pradedamas taikyti nuo Įrangos sumontavimo į pirmąjį automobilį ir Įrangos priėmimo–perdavimo akto bei Sistemos priėmimo–perdavimo akto pasirašymo dienos. Už Sistemos priežiūros paslaugas apmokama mokant mėnesinį Sistemos priežiūros mokestį pagal Teikėjo pateiktą PVM sąskaitą faktūrą.
     7. Duomenų saugojimo mokestis pradedamas taikyti nuo Įrangos sumontavimo į pirmąjį automobilį ir Įrangos priėmimo–perdavimo akto bei Sistemos priėmimo–perdavimo akto pasirašymo dienos. Už Duomenų saugojimo paslaugas apmokama pagal faktinį per ataskaitinį laikotarpį saugotų duomenų kiekį (TB), atitinkamai Sutarties 1 priedo 3 priede nustatyta tvarka įvertinus šios paslaugos pasiekiamumo rodiklį, apmokėjimą vykdant pagal Teikėjo pateiktą PVM sąskaitą faktūrą. Teikėjui pateikus PVM sąskaitą faktūrą nesilaikant Sutarties 1 priedo 3 priedo 3 punkte nustatytos tvarkos (pavyzdžiui, nesumažinus mokėtinos sumos pagal kompensacijos skaičiavimo taisykles ar pateikus PVM sąskaitą faktūrą nesuderinus pasiekiamumo ataskaitos), ir (ar) kilus ginčui dėl pasiekiamumo rodiklio, Užsakovas turi teisę sulaikyti mokėjimą už atitinkamą ataskaitinį laikotarpį teiktas Duomenų saugojimo paslaugas iki bus pašalinti Sutarties 1 priedo 3 priedo 3 punkto pažeidimai ir / ar bus išspręstas kilęs ginčas.
     8. Virtualaus serverio nuomos mokestis pradedamas taikyti nuo Įrangos sumontavimo į pirmąjį automobilį ir Įrangos priėmimo–perdavimo akto bei Sistemos priėmimo–perdavimo akto pasirašymo dienos. Už Virtualaus serverio nuomos paslaugas apmokama Sutarties 1 priedo 3 priede nustatyta tvarka, atitinkamai įvertinus šios paslaugos pasiekiamumo rodiklį, apmokėjimą vykdant pagal Teikėjo pateiktą PVM sąskaitą faktūrą. Teikėjui pateikus PVM sąskaitą faktūrą nesilaikant Sutarties 1 priedo 3 priedo 3 punkte nustatytos tvarkos (pavyzdžiui, nesumažinus mokėtinos sumos pagal kompensacijos skaičiavimo taisykles ar pateikus PVM sąskaitą faktūrą nesuderinus pasiekiamumo ataskaitos), ir (ar) kilus ginčui dėl pasiekiamumo rodiklio, Užsakovas turi teisę sulaikyti mokėjimą už atitinkamą ataskaitinį laikotarpį teiktas Virtualaus serverio nuomos paslaugas iki bus pašalinti Sutarties 1 priedo 3 priedo 3 punkto pažeidimai ir / ar bus išspręstas kilęs ginčas.
     9. Ryšio paslaugos mokestis konkretaus automobilio atžvilgiu pradedamas taikyti nuo Įrangos priėmimo–perdavimo akto pasirašymo dienos. Už Ryšio paslaugas mėnesinis mokestis apskaičiuojamas pagal faktinį automobilių, kuriuose eksploatuojama sumontuota Įranga, skaičių. Už šias paslaugas apmokama pagal Teikėjo pateiktą PVM sąskaitą faktūrą.
     10. Už Kitas prekes / paslaugas apmokama pagal Teikėjo pateiktą PVM sąskaitą faktūrą.
     11. Pirmo ir paskutinio Sistemos priežiūros, Įrangos priežiūros, Virtualaus serverio nuomos ir Ryšio paslaugų mokesčiai apskaičiuojami proporcingai dienų, kurias buvo teiktos šios paslaugos, skaičiui (jei Sistemos priežiūros, Įrangos priežiūros, Virtualaus serverio nuomos ar Ryšio paslaugų teikimo terminas prasideda ne pirmą kalendorinio mėnesio dieną ir pasibaigia ne paskutinę kalendorinio mėnesio dieną).
     12. Teikėjas įsipareigoja Užsakovui PVM sąskaitą faktūrą už faktiškai per ataskaitinį laikotarpį suteiktas ir Užsakovo priimtas Prekes / Paslaugas (įskaitant Kitas prekes / paslaugas) pateikti per SABIS ne vėliau kaip iki kito mėnesio, einančio po ataskaitinio laikotarpio, 10 dienos.
     13. PVM sąskaitoje faktūroje turi būti nurodyti per ataskaitinį laikotarpį perduotų Prekių / suteiktų Paslaugų pavadinimai, suteiktų Prekių / Paslaugų kiekis (apimtys).
     14. Užsakovas už per praėjusį kalendorinį mėnesį perduotas Prekes / suteiktas Paslaugas atsiskaito per 30 (trisdešimt) kalendorinių dienų nuo tinkamai pateiktos teisingos PVM sąskaitos faktūros gavimo dienos. Vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis SABIS priemonėmis. SABIS Teikėjas privalo pridėti per ataskaitinį laikotarpį Šalių įgaliotų atstovų pasirašytus priėmimo–perdavimo aktus ar jų kopijas. PVM sąskaitoje faktūroje turi būti nurodyti priėmimo–perdavimo akto numeriai, Užsakovo Sutarties registracijos numeris ir Sutarties sudarymo data. Išlaidas, susijusias su e. sąskaitos pateikimu, apmoka Teikėjas.
     15. Mokėjimai atliekami eurais.
     16. Pagal šią Sutartį priklausančias sumokėti pinigų sumas Užsakovas sumoka Teikėjui mokėjimo pavedimu. Teikėjui iš anksto neinformavus Užsakovo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.
     17. Sutarties nutraukimo atveju, Užsakovas sumoka Teikėjui tik už tinkamai ir laiku iki Sutarties nutraukimo dienos perduotas Prekes / suteiktas Paslaugas.
  2. Užsakovas, raštu prieš tai iš anksto įspėjęs Teikėją, turi teisę sulaikyti ir (ar) išskaičiuoti iš Teikėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų sumas, Teikėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos.

1. **PAGRINDINIAI ŠALIŲ ĮSIPAREIGOJIMAI**
   1. **Teikėjas įsipareigoja:**
      1. suteikti Užsakovui teisę naudotis Sistema Sutarties 1 priede nustatyta apimtimi bei perduoti nuosavybės teise Sutarties 1 priede nustatytus reikalavimus atitinkančius Įrangos komplektus į automobilius Sutartyje ir jos prieduose nustatytomis sąlygomis, terminais ir tvarka;
      2. kokybiškai suteikti Paslaugas Sutartyje bei jos prieduose nurodyta tvarka, sąlygomis ir terminais;
      3. užtikrinti, kad Įranga atliekami Įrašai atitiks Sutarties 1 priede nurodytas sąlygas / reikalavimus;
      4. savarankiškai apsirūpinti Prekėms tiekti / Paslaugoms atlikti reikalingais materialiniais ištekliais, atsakyti už netinkamą Prekių / Paslaugų kokybę;
      5. kartu su Prekėmis perduoti Užsakovui visą būtiną dokumentaciją, numatytą Sutarties 1 priede;
      6. tiekti Prekes / teikti Paslaugas pagal Sutartį ir Sutartyje numatytus Prekių / Paslaugų įkainius / kainą, savo rizika bei sąskaita, kaip įmanoma rūpestingai bei efektyviai, pagal geriausius visuotinai pripažįstamus profesinius, techninius standartus ir praktiką panaudodamas visus reikiamus įgūdžius, žinias;
      7. garantiniu laikotarpiu nemokamai šalinti Prekių defektus / Paslaugų trūkumus Sutarties 1 priede nurodyta Gedimų šalinimo tvarka ir terminais;
      8. kartu su Įrangos priėmimo–perdavimo aktais ir Sistemos priėmimo–perdavimo aktais, nepažeisdamas autoriaus teisių turėtojo ar trečiųjų šalių intelektinės nuosavybės teisių, perduoti Užsakovui teisę (licenciją) neribotą laiką ir be papildomo atlygio naudoti pateiktą programinę įrangą Užsakovo reikmėms, taip pat teisę programinę įrangą adaptuoti, pritaikyti savo reikmėms savo jėgomis ar pasitelkiant trečiąsias šalis, jei tokios teisės nustatytos programinės įrangos gamintojo sąlygose;
      9. nedelsiant raštu informuoti Užsakovą apie bet kokias aplinkybes, atsiradusias Sutarties vykdymo metu, trukdančias ar galinčias sutrukdyti laiku vykdyti sutartinius įsipareigojimus, nurodant aplinkybių priežastis ir numatomą trukmę. Tokių aplinkybių buvimas neatleidžia Teikėjo nuo pareigos savo sutartinius įsipareigojimus įvykdyti Sutartyje nustatytais terminais;
      10. vykdyti teisėtus Užsakovo nurodymus, susijusius su Sutarties vykdymu. Jei Teikėjas mano, kad Užsakovo nurodymai viršija Sutarties reikalavimus, jis apie tai praneša Užsakovui per 2 (dvi) darbo dienas nuo tokio nurodymo gavimo dienos;
      11. Sutarties vykdymo metu nustačius, kad Įranga atliekami Įrašai neatitinka nustatytų reikalavimų ar Paslaugos teikiamos netinkamai arba yra trūkumų, klaidų, netikslumų, neatlygintinai ištaisyti visus netikslumus, klaidas ar trūkumus bei padengti visus dėl to kilusius Užsakovo tiesioginius nuostolius. Užsakovas už nekokybiškai suteiktas Paslaugas arba atsiradus trūkumų, defektų ir (ar) netikslumų nemoka iki bus pašalinti trūkumai, defektai ir (ar) netikslumai;
      12. nevykdant ar netinkamai vykdant savo sutartinius įsipareigojimus, Užsakovui pareikalavus, per Teikėjo nurodytą protingą terminą savo sąskaita ištaisyti bet kokius trūkumus, susijusius su sutartinių įsipareigojimų vykdymu;
      13. bendradarbiauti su Užsakovu ir, jam pareikalavus, nedelsiant informuoti apie sutartinių įsipareigojimų vykdymo eigą;
      14. visą Sutarties vykdymo laikotarpį užtikrinti atitiktį nacionalinio saugumo reikalavimams. Teikėjas įsipareigoja nedelsiant pranešti Užsakovui apie Sutarties vykdymo metu paaiškėjusias aplinkybes, galinčias kelti grėsmę nacionaliniam saugumui. Šios nuostatos pažeidimas laikomas esminiu Sutarties pažeidimu. Teikėjui žinoma ir jis neprieštarauja, kad Sutarties galiojimo metu Užsakovas, atsižvelgdamas į privalomus nacionaliniam saugumui užtikrinti keliamus reikalavimus bei rekomendacijas, turi teisę tikrinti ir gauti reikiamą informaciją apie Teikėją ir su juo susijusius asmenis (įskaitant, bet neapsiribojant, juridinio asmens dalyvius, naudos gavėjus ir pan.) iš viešų registrų, įskaitant, bet neapsiribojant, Juridinių asmenų registro, Juridinių asmenų dalyvių informacinės sistemos, Juridinių asmenų naudos gavėjų informacinės sistemos ir kt. Teikėjui taip pat yra žinoma ir jis įsipareigoja, Užsakovui pasikreipus į Teikėją, atitinkamai per Užsakovo nurodytą protingą terminą pateikti visą aukščiau nurodytą ir Užsakovo prašomą informaciją;
      15. užtikrinti, kad visą Sutarties galiojimo laikotarpį nebus taikomi Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatyti ribojimai vykdyti Sutartį;
      16. užtikrinti atitiktį kibernetinio saugumo reikalavimams, nustatytiems Sutarties 1 priede;
      17. užtikrinti, kad Sutarties sudarymo metu ir visą jos galiojimo laikotarpį Teikėjo pasitelkti tretieji asmenys ir (ar) darbuotojai turėtų reikiamą kvalifikaciją ir patirtį, reikalingą Sutarčiai vykdyti;
      18. užtikrinti, kad Sutartį vykdys tik tokią teisę turintys asmenys *(jeigu Teikėjo kvalifikacija verstis atitinkama veikla nebuvo tikrinama arba tikrinama ne visa apimtimi).* Tais atvejais, kai kiti norminiai teisės aktai numato pareigą Teikėjui turėti specifinę teisę verstis sertifikuojama (licencijuojama) veikla, iki pradedama vykdyti Sutartis (atitinkamos veiklos pradžios), pareiga Teikėjui pateikti pagal specialiuosius teisės aktus išduotus dokumentus ar kitus teisę veikti suteikiančius dokumentus išlieka net ir tais atvejais, kai iš anksto žinomas atitinkamas reikalavimas nebuvo įrašytas į pirkimo dokumentus;
      19. užtikrinti, kad Sutarties sudarymo metu ir visą jos galiojimo laikotarpį Teikėjo pasitelkti specialistai, kurie vykdys Sutartį, turėtų reikiamą kvalifikaciją, teisę ir patirtį, reikalingą Sutarčiai vykdyti. Teikėjas taip pat įsipareigoja Sutarties 4 priede nurodytus asmenis keisti tik šios Sutarties 18 skyriuje nustatytais atvejais ir griežtai laikydamasis minėtame Sutarties skyriuje nustatytos specialistų keitimo tvarkos. Šios nuostatos pažeidimas laikomas esminiu Sutarties pažeidimu;
      20. užtikrinti, kad Sutarties vykdyme dalyvaujantys specialistai laisvai kalbėtų lietuvių kalba. Jeigu Teikėjas negali pasiūlyti lietuviškai kalbančių specialistų, Teikėjas turi užtikrinti vertėjo paslaugų teikimą savo sąskaita;
      21. laikytis aplinkos apsaugos reikalavimų / kriterijų, nustatytų Sutartyje ir jos prieduose bei nustatytu laiku pateikti atitiktį aplinkos apsaugos reikalavimams / kriterijams patvirtinančius dokumentus;
      22. pristatęs ir sumontavęs Įrangą, išvežti Įrangos montavimo metu susidariusias atliekas (jeigu jų susidaro);
      23. nenaudoti Užsakovo ženklų ar pavadinimo reklamoje, leidiniuose ar kitur be išankstinio raštiško Užsakovo sutikimo;
      24. laikytis visų taikytinų įstatymų ir kitų teisės aktų nuostatų susijusių su sutartinių įsipareigojimų vykdymu ir užtikrinti, kad jų laikytųsi pasitelkti tretieji asmenys ir (ar) jo darbuotojai. Teikėjas garantuoja Užsakovo faktinių tiesioginių nuostolių atlyginimą, jei Teikėjas ar jo darbuotojai nesilaikytų minėtųjų įstatymų ir (ar) kitų teisės aktų ir dėl to būtų pateikti kokie nors reikalavimai ir (ar) pradėti procesiniai veiksmai;
      25. užtikrinti, kad Sutartis bus vykdoma laikantis nacionalinių ir tarptautinių teisės aktų, reglamentuojančių reikalavimus asmens duomenų tvarkymui ir apsaugai, nuostatų;
      26. visus dokumentus ir informaciją, gautą pagal Sutartį, laikyti konfidencialia ir be išankstinio raštiško Užsakovo leidimo neskelbti ir neatskleisti jokios informacijos. Šis įsipareigojimas yra netaikomas, kai Lietuvos Respublikos galiojančiuose teisės aktuose nustatyta tvarka tokios informacijos pareikalauja teisėsaugos, kontrolės ir kitos institucijos, turinčios tokią teisę;
      27. visiškai materialiai atsakyti už Paslaugoms (su)teikti Užsakovo pateiktą automobilį bei atlyginti Užsakovo patirtus tiesioginius nuostolius dėl automobiliui padarytos žalos;
      28. jeigu dėl Teikėjo kaltės negrąžinama, sugadinama ar prarandama Teikėjui perduota saugoti Užsakovui nuosavybės teise priklausanti Įranga arba Įrangos sumontavimo metu iš automobilio išimtos originalios detalės, atlyginti Užsakovui pagrįstas Įrangos ar išimtų detalių remonto išlaidas ar dėl Įrangos ar išimtų detalių praradimo ar nepataisomo sugadinimo Teikėjo patirtus pagrįstus tiesioginius nuostolius;
      29. tinkamai vykdyti kitus įsipareigojimus, numatytus Sutartyje ir kituose Lietuvos Respublikoje galiojančiuose ir Sutarties vykdymui taikytinuose teisės aktuose.
   2. **Teikėjas turi teisę:**
      1. reikalauti, kad Užsakovas priimtų nustatytus reikalavimus atitinkančias Prekes ir tinkamai suteiktas Paslaugas ir sumokėtų už jas šioje Sutartyje nustatyta tvarka;
      2. nutraukti Sutartį ir pareikalauti atlyginti tiesioginius nuostolius, jei Užsakovas, pažeisdamas Sutartį, atsisako priimti nustatytus reikalavimus atitinkančias Prekes ir tinkamai suteiktas Paslaugas arba sumokėti už jas Sutartyje nustatytą kainą ilgiau kaip 90 (devyniasdešimt) kalendorinių dienų;
      3. gauti visą informaciją iš Užsakovo, kuri yra būtina Teikėjo sutartinių įsipareigojimų įvykdymui.
   3. Teikėjas turi ir kitas Sutartyje, jos prieduose ir Lietuvos Respublikoje galiojančiuose ir taikytinuose teisės aktuose numatytas teises ir pareigas.
   4. **Užsakovas įsipareigoja:**
      1. priimti kokybiškas, laiku suteiktas Prekes / Paslaugas ir apmokėti Teikėjui už Užsakovo priimtas Prekes / Paslaugas Sutartyje nustatyta tvarka;
      2. bendradarbiauti su Teikėju, sudaryti sąlygas ir suteikti Teikėjui visą turimą informaciją ir (arba) dokumentus, kurie būtini Sutarčiai vykdyti. Sąlygos sudaromos ir (arba) informacija ir (arba) dokumentai suteikiami per 3 (tris) darbo dienas nuo prašymo gavimo dienos, jei Sutartyje nenurodyta ar Šalys nesusitaria kitaip. Užsakovui nesudarius sąlygų ar nesuteikus informacijos būtinos sutartinių įsipareigojimų vykdymui per nustatytus terminus ir dėl šios priežasties Teikėjui vėluojant vykdyti sutartinius įsipareigojimus laiku, nebus laikoma, kad Teikėjas nevykdo ar netinkamai vykdo Sutartį;
      3. tinkamai vykdyti kitus įsipareigojimus, numatytus Sutartyje ir kituose Lietuvos Respublikoje galiojančiuose ir Sutarties vykdymui taikytinuose teisės aktuose.
   5. **Užsakovas turi teisę:**
      1. reikalauti tinkamai ir laiku jam tiekti Prekes / teikti Paslaugas šioje Sutartyje nustatytomis sąlygomis ir tvarka;
      2. duoti nurodymus ir pateikti papildomus dokumentus / duomenis, siekdamas užtikrinti greitą ir efektyvų Prekių tiekimą / Paslaugų teikimą;
      3. reikalauti atlyginti faktinius tiesioginius nuostolius, atsiradusius dėl Teikėjo kaltės ar nerūpestingumo;
      4. reikšti pretenzijas Teikėjui dėl Įrangos sumontavimo / išmontavimo metu automobiliui padarytos žalos atlyginimo 6 (šešis) mėnesius atitinkamai nuo Įrangos priėmimo–perdavimo akto (kai Įranga montuojama pirmąkart), Įrangos sumontavimo paslaugų priėmimo–perdavimo akto ar Įrangos išmontavimo paslaugų priėmimo–perdavimo akto pasirašymo dienos (šis terminas taikytinas ir atskirai skaičiuojamas kiekvieno automobilio, į kurį buvo sumontuota / išmontuota Įranga, atžvilgiu). Teisė reikšti pretenzijas nurodytą terminą galioja ir pasibaigus Sutarčiai;
      5. bet kuriuo Sutarties vykdymo metu pareikalauti Teikėjo pateikti informaciją ir (ar) dokumentus dėl atitikties nacionalinio saugumo reikalavimams, Viešųjų pirkimų įstatymo 45 straipsnio 21 dalies 6 punkto reikalavimams ir (ar) dėl Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatytų ribojimų (ne)taikymo. Teikėjui per Užsakovo nustatytą laiką nepateikus Užsakovo prašomos informacijos ir (ar) dokumentų, Užsakovas turi teisę nutraukti Sutartį Sutarties 16 skyriuje „Sutarties galiojimas ir nutraukimas“ nustatyta tvarka;
   6. Užsakovas turi ir kitas Sutartyje, jos prieduose ir Lietuvos Respublikoje galiojančiuose ir taikytinuose teisės aktuose numatytas teises ir pareigas.
   7. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4 punktu, nustatomas šis aplinkos apsaugos kriterijus: šalys įsipareigoja laikytis aplinkos apsaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, t. y. visa su Sutarties vykdymu susijusi dokumentacija turi būti pateikta (siunčiama) ir esant poreikiui derinama elektroniniu formatu ir elektroninėmis priemonėmis, pasirašoma elektroniniu būdu kvalifikuotais elektroniniais parašais. Visa Sutarties vykdymui reikalinga informacija teikiama tik elektroniniu formatu ir elektroninėmis priemonėmis. Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – turi būti naudojamas popierius pagamintas iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų, ir taip pat nebalintas arba balintas nenaudojant chloro dujų (naudojamas popierius turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakyme Nr. D1-508 taikytinus 1-ai produktų grupei „Popierius ir jo gaminiai“).
   8. Užsakovas gali pateikti nuotolinius prisijungimus prie programinės įrangos problemų, klaidų ar netikslumų taisymui ar atnaujinimų atlikimui. Prisijungimas turi būti atliekamas tik naudojant HTTPS sesijas bei VPN ar lygiavertes technologijas. Užsakovas turi teisę stebėti, fiksuoti ir įrašinėti visus Teikėjo atliekamus veiksmus. Nuotoliniai prisijungimai galimi tik apibrėžtam Teikėjo ar jo pasitelktų asmenų darbuotojų skaičiui, pasirašiusiems atitinkamus konfidencialumo įsipareigojimus, kontroliuojant sistemos administratoriui ir gavus Užsakovo sutikimą nurodytam periodui.
2. **GARANTINIAI ĮSIPAREIGOJIMAI**
   1. Teikėjas garantuoja, kad Prekės yra naujos, nenaudotos, kokybiškos, neturi paslėptų trūkumų ir defektų, tinkamos naudoti pagal jų paskirtį, atitinka Sutartyje ir techninėje specifikacijoje nustatytus reikalavimus, taip pat perkamų Prekių modelius ar aprašymus bei Prekių kokybę nustatančių dokumentų reikalavimus.
   2. Bet kokie Prekių ir (a) Paslaugų neatitikimai techninei specifikacijai ar teisės aktams, reglamentuojantiems Prekių ir (ar) Paslaugų kokybę ar tiekimą, laikomi Prekių ir (ar) Paslaugų trūkumais.
   3. Teikėjas atsako už bet kokį pristatytų Prekių ir (ar) suteiktų Paslaugų ir (ar) jomis sukurto rezultato neatitikimą kokybės reikalavimams, net jeigu tas neatitikimas paaiškėja vėliau. Jei Užsakovas pastebi jau priimtų Prekių ir (ar) Paslaugų ir (ar) jomis sukurto rezultato pagrįstus trūkumus, kurių jis nepastebėjo priimdamas Prekes ir (ar) Paslaugas, Užsakovas privalo pranešti apie trūkumus Teikėjui per 15 (penkiolika) kalendorinių dienų po jų pastebėjimo. Jeigu Teikėjas per Sutarties 1 priede nustatytus terminus nepašalina Prekių ir (ar) Paslaugų ir (ar) jomis sukurto rezultato trūkumų, apie kuriuos jį informavo Užsakovas, tai Užsakovas turi teisę šiuos trūkumus ištaisyti savo lėšomis ir reikalauti Teikėjo atlyginti Užsakovui patirtas išlaidas šalinant trūkumus bei atlyginti visus tiesioginius nuostolius dėl negalėjimo naudotis Prekėmis, Paslaugomis ir (ar) jų sukurtais rezultatais.
   4. Prekėms ir Paslaugoms taikomi garantiniai terminai nurodyti Sutarties 1 priede. Garantiniu laikotarpiu nustatyti Prekių ir (ar) Paslaugų trūkumai ir gedimai šalinami Sutarties 1 priede nustatyta tvarka ir terminais.
   5. Garantinis terminas stabdomas nuo Užsakovo pranešimo Teikėjui apie gedimą / trūkumą iki kol Teikėjas pašalina gedimą / trūkumą ir atitinkamai pratęsiamas tokiam laikotarpiui, per kurį Užsakovas negalėjo naudotis Prekėmis ir (ar) Paslaugų rezultatais.
   6. Garantija turi būti taikoma visiems ir bet kokiems nustatytiems Prekių ir (ar) Paslaugų trūkumams ir gedimams, išskyrus tokius trūkumus ir gedimus, kurie atsiranda Užsakovui pažeidus Prekių eksploatavimo sąlygas, kurios nurodytos Teikėjo pateiktose Prekių gamintojo nurodytose sąlygose.
   7. Kilus konfliktui dėl Prekių ir (ar) Paslaugų ir (ar) jomis sukurto rezultato kokybės ir jų atitikimo Sutartyje ir jos priede (-uose) nustatytiems reikalavimams, kuris negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertų darbu susijusias išlaidas padengia Šalis, kurios nenaudai priimtas ekspertų sprendimas.
3. **INTELEKTINĖ NUOSAVYBĖ**
   1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektines ar pramonines nuosavybės teises, turi būti perduotos Užsakovui. jei tokios teisės nustatytos programinės įrangos gamintojo sąlygose.
   2. Visos teisės aktuose numatytos išimtinės autorių turtinės teisės į bet kuriuos kūrinius ir (ar) jų dalis, kurie sukuriami vykdant šią Sutartį, yra Užsakovo nuosavybė. Užsakovas turi teisę be jokio papildomo Teikėjo ir (ar) autoriaus sutikimo, savo nuožiūra, nevaržomai (tiek laiko, tiek teritorijos atžvilgiu) ir nemokėdamas jokio papildomo atlygio nei Teikėjui, nei autoriams naudotis visomis pagal šią Sutartį įgytomis autorių turtinėmis teisėmis, įskaitant turimų teisių perleidimą tretiesiems asmenims. Teikėjas pareiškia ir garantuoja, kad tiek jis, tiek autoriai kartu ir (ar) atskirai neturės Užsakovui ir (ar) tretiesiems asmenims jokių pretenzijų ar reikalavimų dėl Užsakovo naudojimosi pagal šią Sutartį įgytomis autorių teisėmis ir (ar) sukurtais kūriniais bei jų dalimis.
   3. Jei Sutartyje nenustatyta kitaip, Teikėjas įsipareigoja atlyginti nuostolius Užsakovui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų *(sui generis)* teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, kaip numatyta Sutartyje, išskyrus atvejus, kai toks pažeidimas atsiranda dėl Užsakovo kaltės.
   4. Teikėjas neturi jokių teisių į Įranga padarytus Įrašus – jie laikomi Užsakovo nuosavybe.
   5. Teikėjas neturi teisės be išankstinio rašytinio Užsakovo sutikimo naudoti Užsakovo simbolių, pavadinimo ir ženklo reklamoje, rinkodaroje, taip pat naudotis Užsakovo sukurtais intelektiniais veiklos rezultatais. Pažeidus reikalavimą, Teikėjui taikoma 1 (vieno) procento bauda nuo maksimalios Sutarties kainos Eur be PVM.
4. **SUTARTIES PAŽEIDIMAS**
   1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   2. Vienai Sutarties Šaliai pažeidus Sutartį, nukentėjusioji Šalis turi teisę:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti faktinius tiesioginius nuostolius;
      3. reikalauti sumokėti nustatytas netesybas;
      4. pasinaudoti Sutarties įvykdymo užtikrinimu;
      5. nutraukti Sutartį;
      6. taikyti kitus Lietuvos Respublikos teisės aktų nustatytus teisių gynimo būdus.
   3. Esminiais Sutarties pažeidimais laikomi pažeidimai, nustatyti kaip esminiai pagal Civilinio kodekso 6.217 straipsnio 2 dalies kriterijus ir pagal Sutartį (kai Šalys susitaria, ką laikys esminiu Sutarties pažeidimu).
   4. Esminiu Sutarties pažeidimu laikomas praktikos egzamino vaizdo ir garso duomenų tvarkymo sprendimo neveikimas ilgiau kaip 20 (dvidešimt) darbo dienų per paskutinius 12 (dvylika) mėnesių.
   5. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu priešinga Šalis pažeidė bei nustatyti protingą terminą ištaisyti pažeidimą.
   6. Pretenziją gavusi Šalis privalo nedelsdama, bet ne vėliau nei per 10 (dešimt) darbo dienų, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Teikėjo teisė siūlyti kitą terminą nelaikoma Užsakovo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.
5. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimui Teikėjas ne vėliau kaip per 10 (dešimt) darbo dienų nuo Sutarties pasirašymo dienos privalo pateikti Sutarties įvykdymo užtikrinimą – užstatą arba Lietuvos Respublikoje ar užsienyje registruoto banko garantiją ne mažesnei kaip 5 (penkių) procentų dydžio nuo maksimalios Sutarties kainos Eur be PVM sumai, t. y. **ne mažiau kaip 85 000,00 Eur**.
   2. Nepateikus Užsakovui tinkamo Sutartyje nustatytos vertės Sutarties įvykdymo užtikrinimo per nustatytą terminą, laikoma, kad Teikėjas atsisakė sudaryti Sutartį ir Užsakovas įgyja teisę reikalauti sumokėti pirkimo sąlygų 9.4 punkte nurodyto dydžio baudą.
   3. Prieš pateikdamas Sutarties įvykdymo užtikrinimą, Teikėjas gali prašyti Užsakovo patvirtinti, kad Užsakovas sutinka priimti Teikėjo siūlomą Sutarties įvykdymo užtikrinimą. Tokiu atveju, Užsakovas privalo atsakyti Teikėjui ne vėliau kaip per 3 (tris) darbo dienas nuo Teikėjo prašymo gavimo dienos.
   4. Jeigu Teikėjas Sutarties vykdymą užtikrina **užstatu**, jis turi Sutarties 10.1 punkte nurodytą sumą pervesti į akcinės bendrovės „Regitra“ (įmonės kodas 110078991) sąskaitą LT937300010002411063, „Swedbank”, AB, mokėjimo paskirtyje nurodydamas Sutarties sudarymo datą ir registracijos numerį. Sutarties įvykdymo užtikrinimas (užstatas) nuskaitomas tokiomis sąlygomis ir tvarka: per 10 (dešimt) darbo dienų nuo pirmo raštiško Užsakovo pranešimo Teikėjui apie Teikėjo Sutartyje nustatytų prievolių pažeidimą, dalinį ar visišką jų nevykdymą ar netinkamą vykdymą (ir kt.). Sutarties įvykdymo užtikrinimas nuskaitomas nereikalaujant, kad Užsakovas pagrįstų savo reikalavimą. Užsakovas pranešime Teikėjui nurodys, kad visa užstato suma jam priklauso dėl to, kad Teikėjas dalinai ar visiškai neįvykdė Sutarties sąlygų ar kitaip pažeidė Sutartį.
   5. Jeigu Teikėjas Sutarties vykdymą užtikrina **banko garantija,** Sutarties įvykdymo užtikrinime bankas privalo neatšaukiamai ir besąlygiškai įsipareigoti ne vėliau kaip per 10 (dešimt) darbo dienų nuo Užsakovo raštiško pranešimo apie Teikėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos, sumokėti Užsakovui Sutarties įvykdymo užtikrinime nurodytą sumą, pinigus pervedant į Užsakovo sąskaitą. Sutarties įvykdymo užtikrinimas (banko garantija) taip pat turi atitikti šias sąlygas:
      1. Sutarties įvykdymo užtikrinime negali būti nurodyta, kad bankas atsako tik už tiesioginių nuostolių atlyginimą. Bankas neturi teisės reikalauti, kad Užsakovas pagrįstų savo reikalavimą. Užsakovas pranešime bankui nurodo, kad Sutarties įvykdymo užtikrinimo suma jam priklauso dėl to, kad Teikėjas iš dalies ar visiškai neįvykdė Sutarties ir (arba) ji buvo nutraukta dėl Teikėjo kaltės. Užsakovas neįsipareigoja įrodyti realiai patirtų nuostolių ir Teikėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Užsakovo nuostoliais.
      2. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną.
      3. Sutarties įvykdymo užtikrinimo suma turi būti nurodoma ir išmokama eurais.
      4. Sutarties įvykdymo užtikrinimas turi būti surašytas lietuvių arba kita kalba (esant Užsakovo prašymui, turi būti pateiktas vertimas į lietuvių kalbą).
      5. Sutarties įvykdymo užtikrinime nurodytas jo galiojimo terminas turi būti ne trumpesnis nei Sutarties galiojimo terminas, t. y. ne trumpesnis kaip 37 (trisdešimt septyni) mėnesiai.
   6. Jeigu Sutartyje nustatytomis sąlygomis Sutarties vykdymas / galiojimas yra pratęsiamas arba nukeliamas dėl Sutarties sustabdymo, Teikėjas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Užsakovui pateikti naują arba pratęstą Sutarties įvykdymo užtikrinimą.
   7. Teikėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Teikėjas moka Užsakovui 50,00 Eur dydžio netesybas už kiekvieną pradelstą dieną. Nepratęsus Sutarties įvykdymo užtikrinimo galiojimo termino arbe nepateikus naujo Sutarties įvykdymo užtikrinimo ilgiau nei 30 (kalendorinių dienų), Sutartis nustoja galioti.
   8. Užsakovas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Teikėją dėl naujo Sutarties įvykdymo užtikrinimo pateikimo Užsakovui, o Teikėjas privalo Sutarties įvykdymo užtikrinimą pateikti per trumpiausiai įmanomą (ne ilgesnį nei 5 (penkių) darbo dienų) terminą, jei Sutarties įvykdymo užtikrinimas neatitinka Sutartyje keliamų reikalavimų arba Užsakovas turi informacijos, susijusios su Sutarties įvykdymo užtikrinimą išdavusio banko veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
   9. Jei Teikėjas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Užsakovas gali pasinaudoti Sutarties įvykdymo užtikrinimu. Teikėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Užsakovui pranešimo gavimo dienos pateikti Užsakovui naują tokio paties dydžio (85 000,00 Eur) Sutarties įvykdymo užtikrinimą, atitinkantį Sutartyje nustatytas sąlygas.
   10. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
       1. Teikėjas neįvykdė, nevykdo arba netinkamai vykdo savo įsipareigojimus pagal Sutartį;
       2. Teikėjas per protingai nustatytą laikotarpį neįvykdo Užsakovo nurodymo ištaisyti Prekių defektus / Paslaugų trūkumus ar kitus Sutarties vykdymo trūkumus;
       3. jei dėl bet kokių Teikėjo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas;
       4. Teikėjas be pateisinamos priežasties (ne Sutartyje nustatytais atvejais) vienašališkai nutraukia Sutartį.
   11. Sutarties įvykdymo užtikrinimas yra skirtas visų Teikėjo sutartinių įsipareigojimų įvykdymui užtikrinti, įskaitant, bet neapsiribojant netesybų mokėjimą.
   12. Sutarties įvykdymo užtikrinimas grąžinamas Teikėjui (arba atsisakoma teisių į jį) per 10 (dešimt) darbo dienų nuo šio užtikrinimo galiojimo termino pabaigos arba tinkamai ir visiškai įvykdžius sutartinius įsipareigojimus ir Teikėjui pateikus raštišką (priimtina ir el. laišku) prašymą.
   13. Šalys patvirtina, kad Sutarties įvykdymo užtikrinimo panaudojimas neatleidžia Teikėjo nuo pareigos atlyginti Teikėjo patirtus tiesioginius nuostolius, jei patirti nuostoliai viršija Sutarties įvykdymo užtikrinimo dydį.
6. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Teikėjas, šioje Sutartyje nustatytu laiku neperdavęs Prekių (neįdiegęs Sistemos ir nesuteikęs su ja susijusių paslaugų / nesumontavęs užsakytų Įrangos komplektų) ir (ar) nesuteikęs Paslaugų ir (ar) laiku neįvykdęs kitų sutartinių įsipareigojimų (išskyrus tuos, už kurių nevykdymą ar netinkamą vykdymą šiame Sutarties skyriuje nustatytos netesybos), moka Užsakovui 50,00 Eur baudą už kiekvieną uždelstą kalendorinę dieną, bet ne daugiau nei 30 (trisdešimt) procentų nuo maksimalios Sutarties kainos be PVM (Sutarties 5.2 punktas) už kiekvieną atvejį.
   3. Jeigu Teikėjas nesilaiko Sutarties sąlygų, nepaiso Užsakovo nurodymų pašalinti Sutarties vykdymo trūkumus per nustatytą protingą terminą, moka Užsakovui 50,00 Eur baudą už kiekvieną uždelstą kalendorinę dieną, bet ne daugiau nei 30 (trisdešimt) procentų nuo maksimalios Sutarties kainos be PVM (Sutarties 5.2 punktas) už kiekvieną atvejį.
   4. Jei Sutarties vykdymo laikotarpiu ar garantiniu laikotarpiu (jei Sutarties galiojimas pasibaigęs) pradelsiamas automobilyje esančios Įrangos gedimo šalinimo laikas, nustatytas Sutarties 1 priede, ir automobilis negalėjo būti naudojamas vairuotojų egzaminavimui, Teikėjas moka Užsakovui vieno praktikos egzamino kainos dydžio (tuo metu galiojančio A arba B kategorijos egzamino įkainio) baudą (galiojančios praktikos egzaminų kainos skelbiamos viešai Užsakovo interneto svetainėje www.regitra.lt), padaugintą iš tuo metu su minėtu automobiliu suplanuotų vykdyti egzaminų skaičiaus, bet ne daugiau nei 30 (trisdešimt) procentų nuo maksimalios Sutarties kainos be PVM (Sutarties 5.2 punktas) už kiekvieną atvejį. Laikas apvalinamas valandos tikslumu.
   5. Jei pradelsiamas Sistemos gedimo šalinimo laikas, nustatytas Sutarties 1 priede, Teikėjas moka Užsakovui vieno praktikos egzamino kainos dydžio (tuo metu galiojančio A arba B kategorijos egzamino įkainio) baudą (galiojančios praktikos egzaminų kainos skelbiamos viešai Užsakovo interneto svetainėje www.regitra.lt), padaugintą iš tuo metu naudojamų automobilių kiekio, bet ne daugiau nei 30 (trisdešimt) procentų nuo maksimalios Sutarties kainos be PVM (Sutarties 5.2 punktas) už kiekvieną atvejį. Laikas apvalinamas valandos tikslumu.
   6. Netesybų dydis ir taikymas už Duomenų saugojimo ir Virtualaus serverio nuomos paslaugos pasiekiamumo rodiklio neatitikimą numatytas Sutarties 1 priedo 3 priede. Kompensacijos suma yra laikoma Teikėjo ir Užsakovo sutarta bauda už prieinamumo rodiklio neatitikimą Sutarties 1 priede nurodytai normai.
   7. Teikėjas moka Užsakovui vienkartinę 5000,00 Eur dydžio baudą, esant bet kuriam iš šių pažeidimų:
      1. jei daugiau kaip 30 (trisdešimt) procentų automobilių, į kuriuos sumontuota ir eksploatuojama Įranga, nepasiektas duomenų vientisumo rodiklis per kalendorinį mėnesį;
      2. jei fiksuojami Įrangos gedimai daugiau kaip 30 (trisdešimt) procentų automobilių, kuriuose sumontuota Įranga, per kalendorinį mėnesį;
      3. jei viename automobilyje įvyksta daugiau kaip 10 (dešimt) Įrangos gedimų per kalendorinį mėnesį;
      4. jei viename automobilyje Įranga nepertraukiamai neveikia daugiau kaip 30 (trisdešimt) kalendorinių dienų;
      5. jei Teikėjas per kalendorinį mėnesį prarado daugiau kaip 24 (dvidešimt keturias) valandas Įrašų;
      6. jei dėl Teikėjo kaltės trečiosios šalys pasiekė, peržiūrėjo, nusikopijavo ar išplatino Įrašus;
      7. jei Teikėjas pasiekė duomenų vientisumo reikalavimą vieno automobilio atžvilgiu, bet daugiau kaip 5% Įrašų per kalendorinį mėnesį neatitinka Įrangos konfigūracijos protokole aprašytų kadrų skaičiaus ir raiškos kriterijų;
      8. jei Sistema neveikia daugiau kaip 24 (dvidešimt keturias) sumines (Sistemos neveikimo laikas sudedamas) darbo valandas per mėnesį. Sistemos neveikimo laikas skaičiuojamas minučių tikslumu.
   8. Teikėjas, pakeitęs ar pasitelkęs naują subtiekėją / subteikėją, kurio pajėgumais (kvalifikacija) nesiremiama, pakeitęs kitą ūkio subjektą, kurio pajėgumais (kvalifikacija) remiamasi, ir (ar) specialistą, nesilaikant Sutartyje nustatytos tvarkos, moka Užsakovui 1000,00 Eur dydžio baudą už kiekvieną atskirą pažeidimo atvejį.
   9. Užsakovas, laiku ne dėl Teikėjo kaltės nesumokėjęs už perduotas Prekes / suteiktas Paslaugas, moka Teikėjui 50,00 Eur baudą už kiekvieną uždelstą dieną, bet ne daugiau nei 30 (trisdešimt) procentų nuo maksimalios Sutarties kainos be PVM (Sutarties 5.2 punktas) už kiekvieną atvejį.
   10. Šalies privalomos mokėti sutartinės netesybos (jei jos nėra įskaitomos) ir (ar) priskaičiuoti nuostoliai turi būti sumokėti kitai Šaliai per 14 (keturiolika) kalendorinių dienų nuo reikalavimo gavimo dienos.
   11. Sutartinių netesybų už vėlavimą ar pareigų pagal Sutartį pažeidimą sumokėjimas neatleidžia Šalies nuo pareigos vykdyti šioje Sutartyje prisiimtus įsipareigojimus.
   12. Sutartinių netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant maksimalios Sutarties kainos be PVM, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
   13. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
   14. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
7. **NENUGALIMA JĖGA (FORCE MAJEURE)**
   1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
      1. dėl nenugalimos jėgos *(force majeure)* – taikomos Civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo” patvirtintų taisyklių nuostatos;
      2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
   2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   4. Jeigu nenugalimos jėgos *(force majeure)* aplinkybės tęsiasi ilgiau negu 2 (du) mėnesius nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai šaliai prieš 5 (penkias) darbo dienas.
   5. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.
8. **SUTARTIES NUOSTATŲ NEGALIOJIMAS**
   1. Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti rašytinį susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
9. **SUTARTIES KEITIMAS**
   1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Viešųjų pirkimų įstatymo nuostatomis.
   2. Sutarties keitimą gali inicijuoti bet kuri Šalis, pateikdama kitai Šaliai motyvuotą prašymą raštu (priimtina ir elektroniniu laišku) bei pagrindimą dėl to, jog yra faktinis ir teisinis pagrindas sudaryti susitarimą dėl Sutarties pakeitimo. Kita Šalis per 15 (penkiolika) darbo dienų (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties arba imperatyviomis įstatymų bei kitų teisės aktų nuostatomis. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu susitarimu, kuris yra Sutarties neatskiriama dalis.
   3. Susitarimai dėl Sutarties pakeitimo įsigalioja nuo jų sudarymo dienos, jei susitarime nenurodyta kitaip. Susitarimą Užsakovas privalo paviešinti Viešųjų pirkimų įstatymo 33 ir 86 straipsniuose nustatyta tvarka.
   4. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz. Šalių rekvizitai ir pan.), Sutarties redakcinio pobūdžio klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.
10. **SUTARTIES SUSTABDYMAS**
    1. Nesant Teikėjo kaltės ir esant aplinkybėms, kurių Teikėjas negalėjo numatyti, dėl kurių Teikėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Sutarties vykdymo sustabdymą iki atitinkamų aplinkybių pasibaigimo.
    2. Sutarties vykdymas gali būti stabdomas esant bent vienai iš šių aplinkybių:
       1. esant nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
       2. Užsakovas Sutartyje nurodyta tvarka negali priimti Prekių ir (ar) Paslaugų, o Teikėjas dėl to negali vykdyti Sutarties;
       3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį;
       4. ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas;
       5. esant įrodymais pagrįstoms kliūtims ar trukdymams, sukeltiems Teikėjui kitų trečiųjų asmenų ne dėl Teikėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
       6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui.
    3. Jei Sutarties vykdymo stabdymas atliekamas dėl Sutarties 15.2 punkte nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis.
    4. Jei Sutarties vykdymo stabdymas vykdomas dėl kitų aplinkybių, nenurodytų Sutarties 15.2 punkte ar (ir) Sutarties 15.2 punkte nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis Viešųjų pirkimų įstatymo nuostatomis.
    5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
       1. Atsiradus aplinkybėms, dėl kurių Teikėjas negali vykdyti sutartinių įsipareigojimų, Teikėjas apie tai nedelsdamas privalo informuoti Užsakovą. Teikėjo rašytiniame prašyme turi būti nurodyta stabdymo aplinkybė (Sutarties 15.2 punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą, ne vėliau kaip per 5 (penkias) darbo dienas raštu informuoja Teikėją apie priimtą sprendimą dėl sutartinių įsipareigojimų vykdymo stabdymo. Teikėjui nepateikus konkrečių argumentų, faktų, pagrįstų įrodymais, Užsakovas turi teisę raštu atsisakyti patvirtinti stabdymą.
       2. Užsakovui raštu informavus Teikėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina stabdyti sutartinių įsipareigojimų vykdymo terminą, Teikėjas ne vėliau kaip per 5 (penkias) darbo dienas raštu informuoja Užsakovą ir patvirtina, kad sutinka su stabdymu. Teikėjas turi teisę prieštarauti sutartinių įsipareigojimų vykdymo stabdymui tik tuo atveju, jei Teikėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą.
       3. Teikėjas, gavęs Užsakovo raštišką pranešimą apie stabdymą, privalo nedelsiant, bet ne vėliau kaip per 5 (penkias) darbo dienas po patvirtinimo išsiuntimo Užsakovui dienos, sustabdyti sutartinių įsipareigojimų vykdymą. Jei Sutartis sustabdyta, Šalys negali vykdyti jokių jiems pagal Sutartį priskirtų įsipareigojimų.
       4. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
    6. Sutartinių įsipareigojimų vykdymas stabdomas ne ilgesniam kaip konkrečios, pagrįstos aplinkybės egzistavimo laikotarpiui.
    7. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Užsakovas Teikėjui nemoka jokių mokėjimų, baudų ar prastovų.
    8. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau.
    9. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
    10. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.
11. **SUTARTIES GALIOJIMAS IR NUTRAUKIMAS**
    1. Sutartis laikoma sudaryta nuo jos pasirašymo dienos. Jei Sutartis pasirašoma skirtingomis datomis, šios Sutarties sudarymo data laikoma vėlesnė jos pasirašymo data. Sutartis įsigalioja nuo tinkamo Sutarties įvykdymo užtikrinimo pateikimo dienos.
    2. Sutarties galiojimo terminas – ne ilgiau kaip 37 (trisdešimt septyni) mėnesiai, arba iki Sutarties nutraukimo Sutartyje ar galiojančiuose teisės aktuose nustatyta tvarka. Garantiniai įsipareigojimai lieka galioti ir pasibaigus Sutarčiai.
    3. Sutartis gali būti nutraukiama:
       1. raštišku Šalių susitarimu;
       2. vienos iš Šalių iniciatyva;
       3. kitais šioje Sutartyje ar taikytinuose teisės aktuose nustatytais atvejais.
    4. Užsakovas turi teisę vienašališkai nutraukti Sutartį, apie tai įspėjęs Teikėją raštu prieš ne trumpesnį nei 30 (trisdešimt) kalendorinių dienų terminą, šiais atvejais:
       1. jeigu Teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
       2. Teikėjo padėtis pasikeičia ir jis atitinka pirkimo dokumentuose nustatytą pašalinimo pagrindą, kuris taikomas ir Sutarties galiojimo metu;
       3. pasikeičia teisės aktai, susiję su Sutarties objektu, Sutarties vykdymu ar su Užsakovo vykdoma veikla, kuriai buvo sudaryta Sutartis, ir dėl tokių pakeitimų Užsakovas nusprendžia nutraukti Sutartį;
       4. Užsakovo valdymo organas priima sprendimą, dėl kurio Sutarties poreikis išnyksta;
       5. keičiasi Teikėjo arba Užsakovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamai vykdyti Sutartį;
       6. kai Teikėjas, įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
       7. kai Teikėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
       8. kai Teikėjas be Užsakovo sutikimo perleidžia Sutarties vykdymą tretiesiems asmenims, sudaro subtiekimo sutartį;
       9. jeigu Teikėjas pažeidžia Sutartį arba įstatymus bei kitus teisės aktus ir per Užsakovo rašytinėje pretenzijoje nurodytą terminą neištaiso pažeidimo;
       10. kai Teikėjas per Užsakovo nustatytą terminą nepateikia Užsakovo prašomos informacijos ir (ar) dokumentų dėl atitikties Viešųjų pirkimų įstatymo 45 straipsnio 21 dalies 6 punkte nurodytiems reikalavimams ir (ar) dėl Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, nustatytų ribojimų (ne)taikymo.
    5. Užsakovas turi teisę vienašališkai nutraukti Sutartį, įspėjęs Teikėją raštu prieš ne trumpesnį nei 5 (penkių) darbo dienų terminą, jeigu Teikėjas padaro esminį Sutarties pažeidimą, nurodytą Sutartyje. Užsakovas taip pat turi teisę nutraukti Sutartį, jeigu Teikėjas padaro Sutarties pažeidimą, kuris atitinka esminio Sutarties pažeidimo požymius, nurodytus Civiliniame kodekse, ir, gavęs Užsakovo pretenziją, per pretenzijoje nurodytą terminą neištaiso pažeidimo.
    6. Užsakovas turi teisę vienašališkai nutraukti šią Sutartį Viešųjų pirkimų įstatymo 90 straipsnio 1 dalyje nurodytais atvejais, įspėjęs Teikėją prieš ne trumpesnį nei 10 (dešimt) kalendorinių dienų terminą.
    7. Užsakovas turi teisę vienašališkai nutraukti Sutartį, netaikydamas įspėjimo terminų, šiais atvejais:
       1. kai paaiškėja aplinkybės, keliančios grėsmę nacionaliniam saugumui;
       2. kai paaiškėja, jog Teikėjo pasiūlytas naujas specialistas (specialistų keitimo atveju) neturi reikiamos kvalifikacijos ir per Užsakovo nurodytą terminą nebuvo pakeistas į reikiamą kvalifikaciją turintį specialistą;
       3. paaiškėja bent vienas Tarybos reglamente (ES) 2022/576 2022 m. balandžio 8 d., kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje ir (ar) Viešųjų pirkimų įstatymo 45 straipsnio 21 dalies 6 punkte nurodytų pagrindų;
       4. jeigu Užsakovas iš pirkimų priežiūrą atliekančių institucijų gauna nurodymą / rekomendaciją nutraukti Sutartį.
    8. Tais atvejais, kai Teikėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Teikėjas informuoja Užsakovą apie pašalintą pažeidimą ar išnykusias aplinkybes, dėl kurių buvo inicijuota Sutarties nutraukimo procedūra.
    9. Teikėjas turi teisę vienašališkai nutraukti Sutartį, apie tai įspėjęs Užsakovą raštu prieš ne trumpesnį nei 60 (šešiasdešimt) kalendorinių dienų terminą, šiais atvejais:
       1. jeigu Užsakovui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Užsakovas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
       2. jeigu Užsakovas pažeidžia atsiskaitymo su Teikėju terminus ir Užsakovo skola Teikėjui viršija 20 (dvidešimt) procentų maksimalios Sutarties kainos be PVM ir Užsakovas, gavęs Teikėjo pretenziją, per 30 (trisdešimt) dienų nesumoka Teikėjui mokėtinų sumų;
       3. jeigu Užsakovas pažeidžia Sutartį arba įstatymus bei kitus teisės aktus ir per Teikėjo rašytinėje pretenzijoje nurodytą terminą neištaiso pažeidimo, išskyrus Sutarties 16.9.2 papunktyje nustatytą atvejį.
    10. Tais atvejais, kai per įspėjimo apie Sutarties nutraukimą terminą Užsakovas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Užsakovas informuoja Teikėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.
    11. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
    12. Šalys turi teisę vienašališkai nutraukti Sutartį ir kitais teisės aktuose įtvirtintais atvejais.
    13. Sutarties nutraukimas dėl Teikėjo kaltės nepanaikina Užsakovo teisės reikalauti atlyginti nuostolius, atsiradusius dėl Sutarties neįvykdymo.
    14. Sutarties galiojimo pabaiga neatleidžia Sutarties Šalių nuo netesybų, priskaičiuotų iki Sutarties galiojimo pabaigos, sumokėjimo.
    15. Nutraukus Sutartį:
        1. Teikėjas privalo toliau vykdyti pagrįstus Užsakovo nurodymus, įskaitant, bet neapsiribojant, dėl saugotos Įrangos ir (ar) išimtų originalių detalių grąžinimo, Sistemos ir duomenų perkėlimo;
        2. Užsakovas turi nustatyti likusias Teikėjui mokėtinas sumas už tinkamai perduotas / suteiktas, bet neapmokėtas Prekes / Paslaugas. Užsakovas iš Teikėjui mokėtinų sumų gali padengti bet kuriuos nuostolius ir papildomas išlaidas, susijusias su Prekių / Paslaugų trūkumų ištaisymu, Teikėjui priskaičiuotas netesybas ir kitas Užsakovo išlaidas ir (ar) tiesioginius nuostolius, atsiradusias dėl šios Sutarties netinkamo vykdymo.
    16. Sutartį nutraukus dėl Teikėjo kaltės, be jam priklausančio atlyginimo už kokybiškas Prekes / tinkamai suteiktas Paslaugas, Teikėjas neturi teisės į kokių nors patirtų nuostolių ar žalos kompensaciją.
    17. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, finansiniais įsipareigojimais, garantiniais įsipareigojimais bei kitos nuostatos, kurios pagal savo esmę lieka galioti po Sutarties pasibaigimo.
12. **KONFIDENCIALI INFORMACIJA, ASMENS DUOMENŲ APSAUGA**
    1. Šalys susitaria, kad šioje Sutartyje konfidenciali informacija reiškia visus ir bet kokius duomenis, dokumentus ir informaciją, nepriklausomai nuo jos turėjimo, išreiškimo, pateikimo ir (ar) gavimo formos (rašytinė, žodinė, elektroninė, vizualinė, įskaitant, bet neapsiribojant informacija, dokumentais ir (ar) duomenimis, kurie buvo sukurti naudojant konfidencialią informaciją), susijusią su Sutarties vykdymui gauta informacija, Šalimis bei jų veikla, kurią Teikėjas gavo tiek iki Sutarties sudarymo dienos ir (ar) gauna iš Užsakovo Sutarties galiojimo metu, taip pat visa kita informacija, kuri bent vienos iš Šalių laikoma konfidencialia ir neviešinama (toliau – Konfidenciali informacija).
    2. Konfidenciali informacija neapima tokios, kuri:
       1. yra ar tampa vieša pagal Lietuvos Respublikos įstatymus, kitus teisės aktus;
       2. jos pateikimo metu jau buvo viešai skelbta ar kitokiu būdu viešai prieinama;
       3. Šalis raštu praneša, kad ji nėra laikoma Konfidencialia informacija.
    3. Jeigu kyla abejonių, ar tam tikra informacija yra Konfidencialia informacija, Šalys turi elgtis su tokia informacija kaip su Konfidencialia informacija šios Sutarties nustatyta tvarka, kol kita Šalis raštu nepatvirtina kitaip.
    4. Visa Konfidenciali informacija lieka išskirtine kiekvienos Šalies nuosavybe ir jokia Sutarties sąlyga negali būti traktuojama kaip suteikianti kitai Šaliai teises į Konfidencialią informaciją ar bet kurią jos dalį.
    5. Šalys įsipareigoja visą Konfidencialią informaciją laikyti slapta ir imtis visų būtinų atsargumo priemonių, siekiant išlaikyti suteiktos Konfidencialios informacijos slaptumą ir neliečiamumą. Šalys įsipareigoja neatskleisti Konfidencialios informacijos jokiu būdu ir nenaudoti bet kokiu būdu, dėl kurio gali būti padaryta žala.
    6. Šalys negali be atskiro rašytinio kitos Šalies sutikimo atskleisti Konfidencialios informacijos tretiesiems asmenims Sutarties galiojimo metu bei po Sutarties nutraukimo ir (ar) pasibaigimo.
    7. Šalys įsipareigoja nedelsiant informuoti kitos Šalies paskirtą už Sutarties vykdymą atsakingą asmenį elektroniniu paštu apie įvykusį ar gresiantį Konfidencialios informacijos neteisėtą naudojimą ar atskleidimą, ar kitą veiksmą, kuris gali būti laikomas Konfidencialios informacijos saugos pažeidimu. Jei Konfidencialios informacijos saugos pažeidimas susijęs su Konfidencialios informacijos gavėju (Užsakovu ar Teikėju), Konfidencialios informacijos gavėjas nedelsdamas turi imtis reikiamų priemonių tolesniam informacijos atskleidimui ar praradimui sustabdyti ir neigiamoms pasekmėms sumažinti, taip pat nustatyti ir pateikti visus faktus susijusius su Konfidencialios informacijos saugos pažeidimu.
    8. Šalis turi teisę atskleisti kitos Šalies Konfidencialią informaciją šiais atvejais:
       1. Konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad Konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia Konfidencialią informaciją, Šalis atsako už jų veiksmus kaip už savo;
       2. Konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kai jie apibrėžti Lietuvos Respublikos viešojo administravimo įstatyme.
    9. Prieš atskleisdama Konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti Konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
    10. Šalis atsako:
    11. už bet kokį neteisėtą, įskaitant atsitiktinį, kitos Šalies Konfidencialios informacijos ar bet kurios jos dalies atskleidimą ar perdavimą arba Konfidencialios informacijos neteisėtą naudojimą;
    12. už tai, kad nesiėmė visų protingų veiksmų, kad išsaugotų ir apsaugotų kitos Šalies Konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
    13. Šalys dėl elektroninio pavidalo Konfidencialios informacijos įsipareigoja:
    14. užtikrinti, kad visose tarnybinėse stotyse, kompiuterinėse darbo vietose ar kituose įrenginiuose, kuriuose dirbama su gauta elektroninio pavidalo Konfidencialia informacija, bus imtasi visų reikiamų informacijos saugumo priemonių, įskaitant, bet neapsiribojant, instaliuotą legalią programinę įrangą, saugų ir legalų prisijungimą, įdiegtas naujausias programinės įrangos pataisas, prieigos ribojimą slaptažodžiu;
    15. nenaudoti nešiojamų elektroninių laikmenų, o jei tai būtina - užtikrinti, kad nešiojamos elektroninės laikmenos (pvz. nešiojamo kompiuterio standusis diskas, USB atmintinės), kuriose saugoma Konfidenciali informacija būtų šifruotos arba saugomos rakinamose informacijos saugojimo priemonėse (spintos, seifai, atskiros rakinamos patalpos ir pan.), arba kitaip apsaugotos nuo Konfidencialios informacijos atskleidimo įrenginių vagystės arba pametimo atveju.
    16. Kiekviena Šalis privalo per 5 (penkias) darbo dienas nuo kitos Šalies rašytinio prašymo gavimo momento, grąžinti Konfidencialios informacijos originalus (įskaitant dokumentų originalus, išskyrus Sutartį) ir (arba) suinteresuotos Šalies prašymu sunaikinti konfidencialią informaciją.
    17. Šiuose punktuose ir (ar) prieduose pateikta informacija laikoma Konfidencialia: [nurodyti].
    18. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau - BDAR) ir kitų teisės aktų, reglamentuojančių asmens duomenų tvarkymą, nuostatomis. Asmens duomenys laikomi konfidencialia informacija.
    19. Šalių darbuotojai, dirbantys su kiekvienos iš Šalių teikiamais asmens duomenimis, privalo saugoti asmens duomenų paslaptį, jei šie asmens duomenys neskirti skelbti viešai. Ši pareiga galioja ir Šalių darbuotojams perėjus dirbti į kitas pareigas arba pasibaigus darbo santykiams.
    20. Šalys įsipareigoja užtikrinti, kad jų darbuotojai ar pasitelkti tretieji asmenys, susiję su Sutarties vykdymu, laikysis konfidencialumo įsipareigojimų.
    21. Teikėjas (duomenų tvarkytojas) įsipareigoja:
        1. asmens duomenis tvarkyti tik pagal Užsakovo nurodymus;
        2. naudoti tinkamas organizacines – technines priemones, duomenų subjektų teisių užtikrinimui;
        3. užtikrinti, kad Teikėjo (įskaitant pasitelktų trečiųjų asmenų) darbuotojai (specialistai), kurie Sutarties vykdymo metu (operacijų perdavimas ir (ar) Įrangos priežiūra) turės prieigą prie asmens duomenų, laikysis konfidencialumo įsipareigojimų. Pareiga saugoti asmens duomenų paslaptį galioja ne tik perėjus į kitas pareigas, bet ir pasibaigus darbo santykiams;
        4. pateikti Užsakovui visą informaciją, siekiant įrodyti, kad laikomasi su asmens duomenų tvarkymu susijusios prievolės (kaip tai numato BDAR ir kiti teisės aktai), bei sudaryti sąlygas Užsakovo įgaliotam auditoriui atlikti Teikėjo teikiamų paslaugų bei naudojamų procedūrų auditą, įskaitant patikrinimus;
        5. informuoti Užsakovą apie pastebėtus asmens duomenų saugumo pažeidimus;
        6. pasitelkti asmens duomenų pagalbinius tvarkytojus tik gavus raštišką Užsakovo sutikimą. Teikėjas pilnai atsako už pasitelkiamų asmens duomenų pagalbinių tvarkytojų veiklą;
        7. atsakyti už asmens duomenų tvarkymo pažeidimus pagal Lietuvos Respublikos asmens duomenų teisinės apsaugos įstatymo ir (ar) BDAR nuostatas;
        8. šios Sutarties sudarymo metu pasirašyti Standartinės sąlygos asmens duomenų tvarkymo sutartyse (Sutarties 3 priedas) ir jų laikytis visą Sutarties galiojimo laikotarpį (jei šiame punkte paminėtose sąlygose nenurodyta kitaip).
    22. Šalis, neleistinai panaudojusi ar neteisėtai atskleidusi, ar praradusi jai patikėtą bet kokią Konfidencialią informaciją, moka kitai Šaliai vienkartinę 5000,00 Eur dydžio baudą už kiekvieną atvejį ir kiekvieną prarastą ar atskleistą Įrašą atskirai ir atlygina visus patirtus tiesioginius nuostolius, žalą bei išlaidas, bet ne daugiau nei maksimali Sutarties kaina be PVM, kurias Šalis patiria dėl neleistino Konfidencialios informacijos naudojimo ar atskleidimo. Šiame punkte nurodyto dydžio bauda Šalių susitarimu laikoma minimaliais Šalies nuostoliais, patiriamais kiekvienu atveju, kai Šalys nesilaiko šioje Sutartyje nustatytų konfidencialumo įsipareigojimų. Šio punkto nuostatos taikomos ir netinkamo asmens duomenų tvarkymo atveju. Šalys atlygina visus patirtus nuostolius, įskaitant, bet neapsiribojant nuostoliais, susijusiais su valstybės institucijų paskirtomis baudomis.
13. **TEISĖ PASITELKTI TREČIUOSIUS ASMENIS**
    1. Teikėjas turi teisę pasitelkti subtiekėjus / subteikėjus (fizinius ir (ar) juridinius asmenis), kurių pajėgumais (kvalifikacija) nesiremiama (toliau – subtiekėjas / subteikėjas). Už tinkamą ir kokybišką Sutarties įvykdymą Užsakovui visiškai atsako Teikėjas.
    2. Sudarius Sutartį, tačiau ne vėliau negu Sutartis pradedama vykdyti, Teikėjas įsipareigoja Užsakovui pranešti tuo metu žinomų subtiekėjų / subteikėjų pavadinimus, kontaktinius duomenis ir jų atstovus bei pateikti subtiekėjo / subteikėjo atitiktį pirkimo sąlygų reikalavimams ir atitiktį nacionalinio saugumo reikalavimams patvirtinančius dokumentus. Taip pat Teikėjas privalės informuoti apie minėtos informacijos pasikeitimą visą Sutarties vykdymo laikotarpį, taip pat apie naujus subtiekėjus / subteikėjus, kuriuos jis ketina pasitelkti vėliau. Subtiekėjai / subteikėjai negali dalyvauti Sutarties vykdyme negavus Užsakovo raštiško sutikimo. Subtiekėjai / subteikėjai gali būti pasitelkiami tik toms sutartinių įsipareigojimų dalims, kurioms savo pasiūlyme Teikėjas numatė pasitelkti subtiekėjus / subteikėjus, išskyrus atvejus, kai Teikėjas pagrindžia, kad nenumatytai sutartinių įsipareigojimų daliai pasitelkti subtiekėjus / subteikėjus būtina siekiant užtikrinti tinkamą Sutarties vykdymą.
    3. Sutarties vykdymui Teikėjas pasitelkia savo pasiūlyme (Sutarties 2 priede) nurodytus subtiekėjus / subteikėjus (-ą), kurių (-io) pajėgumais (kvalifikacija) nesiremiama: *[nurodomi Teikėjo Pasiūlyme nurodyti Sutarties vykdymui pasitelkiami subtiekėjai / subteikėjai ir jiems perduotų vykdyti sutartinių įsipareigojimų dalis arba pažymima, kad Sutarties vykdymui subtiekėjai / subteikėjai nebus pasitelkiami].*
    4. Sutarties vykdymui Teikėjas pasitelkia savo pasiūlyme (Sutarties 2 priede) nurodytus ūkio subjektus, kurių pajėgumais (kvalifikacija) rėmėsi (toliau – ūkio subjektas): *[nurodomi Teikėjo Pasiūlyme nurodyti Sutarties vykdymui pasitelkiami ūkio subjektai ir jiems perduotų vykdyti sutartinių įsipareigojimų dalis arba pažymima, kad Sutarties vykdymui ūkio subjektai nebus pasitelkiami].*
    5. Teikėjas, vykdydamas Sutartį, negali keisti pasiūlyme (Sutarties 2 priede) nurodyto ūkio subjekto be Užsakovo sutikimo. Ūkio subjektas gali būti keičiamas šiais atvejais:
       1. kai ūkio subjektui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
       2. kai ūkio subjektas dėl objektyvių priežasčių (pavyzdžiui, ūkio subjektui atsisakius dalyvauti Sutarties vykdyme, nutrūkus teisiniams santykiams su Teikėju ir pan.) nebegali vykdyti visų ar dalies jam priskirtų sutartinių įsipareigojimų pagal Sutartį.
    6. Teikėjas, siekdamas pakeisti ūkio subjektą ar pakeisti ar pasitelkti naują subtiekėją / subteikėją, turi raštu informuoti Užsakovą ne vėliau kaip prieš 5 (penkias) darbo dienas ir gauti Užsakovo raštišką sutikimą. Teikėjas privalo pateikti naujo ūkio subjekto kvalifikacijos atitiktį ir pašalinimo pagrindų nebuvimą patvirtinančius dokumentus (jei buvo prašoma pirkimo dokumentuose), subtiekėjo / subteikėjo atitiktį pirkimo sąlygų reikalavimams patvirtinančius dokumentus, kito ūkio subjekto ar subtiekėjo / subteikėjo atitiktį nacionalinio saugumo reikalavimams patvirtinančius dokumentus. Tokiu atveju, jeigu ūkio subjekto padėtis atitinka bent vieną pirkimo sąlygose nustatytą pašalinimo pagrindą ar pasitelkiamo kito ūkio subjekto kvalifikacija (jei taikoma) neatitinka reikalavimų, ar subtiekėjas / subteikėjas neatitinka pirkimo sąlygų reikalavimų, ar kitas ūkio subjektas ar subtiekėjas / subteikėjas neatitinka reikalavimų nacionaliniam saugumui, Užsakovas reikalauja, kad Teikėjas per Užsakovo nustatytą terminą pakeistų minėtą ūkio subjektą ar subtiekėją / subteikėją reikalavimus atitinkančiu ūkio subjektu ar subtiekėju / subteikėju.
    7. Sutarties vykdymui Teikėjas pasitelkia specialistus, nurodytus Sutarties 4 priede. Sutarties vykdymo metu specialistai (Teikėjo darbuotojai, kito ūkio subjekto, subtiekėjo / subteikėjo darbuotojai arba kvazisubteikėjai, t.y. specialistai, kurie bus įdarbinami laimėjimo atveju) gali būti keičiami Užsakovo reikalavimu ir (ar) Teikėjo prašymu:
       1. Užsakovas turi teisę Teikėjo reikalauti pakeisti specialistą dėl jo netinkamų veiksmų ar netinkamo sutartinių įsipareigojimų vykdymo. Tokiu atveju Užsakovas raštu informuoja Teikėją apie netinkamus specialisto veiksmus ar netinkamą sutartinių įsipareigojimų vykdymą ir pareikalauja pakeisti specialistą. Teikėjas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka pirkimo dokumentuose tos srities specialistui taikytus kvalifikacinius reikalavimus (jeigu tokie buvo keliami);
       2. Teikėjas turi teisę prašyti Užsakovo pakeisti Teikėjo pasitelktą specialistą tuo atveju, jei specialistas yra atleidžiamas, išeina iš darbo ar dėl kitų objektyvių priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties vykdymu. Teikėjas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis, pateikdamas duomenis apie numatomą naujai skirti specialistą bei pridėdamas dokumentus, patvirtinančius specialisto atitikimą pirkimo dokumentuose nurodytiems kvalifikaciniams reikalavimams (jeigu tokie buvo keliami). Užsakovas privalo per 5 (penkias) darbo dienas raštu išreikšti sutikimą ar nesutikimą.
    8. Užsakovui sutikus su ūkio subjekto, specialisto ir (ar) subtiekėjo / subteikėjo pakeitimu ir (ar) naujo pasitelkimu, Užsakovas kartu su Teikėju raštu sudaro susitarimą dėl ūkio subjekto, specialisto pakeitimo ir (ar) subtiekėjo / subteikėjo pakeitimo ar naujo pasitelkimo. Šis susitarimas yra neatskiriama Sutarties dalis. Naujas subtiekėjas / subteikėjas, ūkio subjektas ar specialistas gali pradėti vykdyti jiems Teikėjo pavestus įsipareigojimus pagal Sutartį ne anksčiau, nei bus pasirašytas susitarimas.
    9. Teikėjas privalo pakeisti subtiekėją / subteikėją, ūkio subjektą ar specialistą, jei paaiškėja, kad jis neatitinka jam pirkimo dokumentuose keliamų reikalavimų.
    10. Užsakovas numato tiesioginio atsiskaitymo su subtiekėjais / subteikėjais galimybę. Tiesioginis atsiskaitymas su subtiekėjais / subteikėjais galimas šiomis sąlygomis:
        1. subtiekėjas / subteikėjas, norėdamas, kad Užsakovas tiesiogiai atsiskaitytų su juo, pateikia prašymą Užsakovui ir inicijuoja trišalės sutarties tarp jo, Užsakovo ir Teikėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subtiekėju / subteikėju. Šioje sutartyje nurodoma Teikėjo teisė prieštarauti nepagrįstiems mokėjimams, tiesioginio atsiskaitymo su subtiekėju / subteikėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus;
        2. subtiekėjas / subteikėjas, prieš pateikdamas PVM sąskaitą faktūrą Užsakovui, turi ją suderinti su Teikėju. Suderinimas laikomas tinkamu, kai subtiekėjo / subteikėjo išrašytą PVM sąskaitą faktūrą raštu patvirtina atsakingas Teikėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėju /subteikėjui pagal jo pateiktas PVM sąskaitas faktūras atitinkamai mažina sumą, kurią Užsakovas turi sumokėti Teikėjui pagal Sutarties sąlygas ir tvarką. Teikėjas, išrašydamas ir pateikdamas PVM sąskaitas faktūras Užsakovui, atitinkamai į jas neįtraukia subtiekėjo / subteikėjo tiesiogiai Užsakovui pateiktų ir Teikėjo patvirtintų PVM sąskaitų faktūrų sumų;
        3. tiesioginis atsiskaitymas su subtiekėju / subteikėju neatleidžia Teikėjo nuo jo prisiimtų įsipareigojimų pagal sudarytą Sutartį vykdymo. Nepaisant nustatyto galimo tiesioginio atsiskaitymo su subtiekėju / subteikėju, Teikėjui Sutartimi numatytos teisės, pareigos ir kiti įsipareigojimai nepereina subtiekėjui / subteikėjui;
        4. atsiskaitymai su subtiekėju / subteikėju atliekami trišalėje sutartyje nurodytomis kainomis;
        5. jei dėl tiesioginio atsiskaitymo su subtiekėju / subteikėju faktiškai nesutampa Teikėjo ir subtiekėjo / subteikėjo nurodyti faktiniai kiekiai / mokėtinos sumos, rizika prieš Užsakovą tenka Teikėjui ir neatitikimai pašalinami Teikėjo sąskaita;
        6. atsiskaitymas su subtiekėju / subteikėju vykdomas per 30 (trisdešimt) dienų nuo tinkamos PVM sąskaitos faktūros gavimo dienos.
    11. Tuo atveju, kai Teikėjas yra jungtinės veiklos partneriai, jie Užsakovui už Sutarties vykdymą atsako solidariai. Jeigu Teikėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus finansinio ir ekonominio pajėgumo reikalavimus (jei taikoma), Teikėjas ir ūkio subjektai, kurių pajėgumais remiamasi, už šios Sutarties vykdymą atsako solidariai. Teikėjas užtikrina, kad kitas ūkio subjektas, kurio finansiniais ir (ar) ekonominiais pajėgumais Teikėjas remiasi, yra solidariai atsakingas už Teikėjo įsipareigojimus pagal Sutartį vykdymą ir Užsakovui pareikalavus solidariai atlygins bet kokią žalą, kilusią dėl netinkamo įsipareigojimų vykdymo ir (ar) nevykdymo. Laidavimo sutartis, pasirašyta tarp Teikėjo ir kito ūkio subjekto, kurio finansiniu ir (ar) ekonominiu pajėgumu Teikėjas remiasi, yra neatsiejama šios sutarties dalis (pridedama kaip papildomas priedas sudarant Sutartį).
    12. Teikėjas, vykdantis Sutartį jungtinės veiklos pagrindu, turi teisę atsisakyti jungtinės veiklos partnerio (toliau – partneris), jei dėl objektyvių ir pagrįstų aplinkybių partneris nebegali vykdyti Sutarties, įskaitant, bet neapsiribojant atvejais, kai partneris neatitinka Viešųjų pirkimų įstatymo ar kitų teisės aktų nuostatų, kelia grėsmę nacionaliniam saugumui, partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties.
    13. Teikėjas, vykdantis Sutartį jungtinės veiklos pagrindu, turi teisę pakeisti partnerį, jei dėl reorganizavimo, restruktūrizavimo ar bankroto procedūrų, pradinio partnerio teises ir pareigas visiškai arba iš dalies perima kitas partneris. Toks Teikėjo pakeitimas negali lemti kitų esminių Sutarties pakeitimų ir taip negali būti siekiama išvengti Viešųjų pirkimų įstatymo ir kitų teisės aktų taikymo.
    14. Teikėjas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Užsakovui argumentuotą rašytinį prašymą ir šiuos dokumentus:
        1. prašymą pakeisti Teikėjo sudėtį ir įrodymus, pagrindžiančius bent vieną partnerio atsisakymo ar keitimo aplinkybę, nurodytą Sutartyje;
        2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje, jeigu partneris pasitraukia, turi būti nurodyta, kad pasitraukiančiojo partnerio įsipareigojimus visa apimtimi perima pasiliekantis jungtinės veiklos partneris (toliau – pasiliekantysis partneris);
        3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais pasiliekančiojo partnerio ar naujai pasitelkto partnerio kvalifikacija turi būti ne žemesnė nei pasitraukiančiojo partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis partneris, ir atitinkanti pasitraukiančiojo partnerio pasiūlyme nurodytą specialistų kvalifikaciją (jei taikoma). Jei pasitelkiamas naujas partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio pašalinimo pagrindų nebuvimą ir atitiktį nacionalinio saugumo reikalavimams (jei taikoma).
14. **TAIKYTINA TEISĖ IR GINČŲ SPRENDIMO TVARKA**
    1. Ši Sutartis yra sudaryta, aiškinama ir vykdoma vadovaujantis Lietuvos Respublikos teise. Santykiams, kylantiems tarp Šalių, tačiau nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.
    2. Šalys susitaria, kad visi ginčai, nesutarimai, reikalavimai ir (ar) pretenzijos, kylančios iš šios Sutarties ir (ar) susijusios su ja, jos vykdymu, nutraukimu, galiojimu ir (ar) pažeidimu, taip pat dėl skirtingo Sutarties nuostatų aiškinimo, visų pirma privalo būti sprendžiami derybomis tarp Šalių vadovų ar jų įgaliotų asmenų, vadovaujantis sąžiningumo, protingumo ir teisingumo principais. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas. Gavusi pasiūlymą ginčą spręsti derybomis, Šalis privalo į jį atsakyti per 30 (trisdešimt) kalendorinių dienų.
    3. Jei kuri nors Šalis laiku neatsako į pasiūlymą ginčą spręsti derybomis ar nepavyksta ginčo išspręsti derybomis per 90 (devyniasdešimt) kalendorinių dienų nuo derybų pradžios ir nesusitarta dėl papildomo termino, ginčas sprendžiamas pagal Lietuvos Respublikos teisę Lietuvos Respublikos teismuose teisės aktuose nustatyta tvarka.
    4. Nepriklausomai nuo to, jog Šalys ginčą perdavė nagrinėti teismui, Šalys ir toliau vykdo savo sutartinius įsipareigojimus, jeigu nesusitarta kitaip. Kilę ginčai nesudaro pagrindo Šalims atsisakyti vykdyti savo prievoles pagal Sutartį.
15. **KITOS SĄLYGOS**
    1. Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).
    2. Sutarties Šalys susirašinėja lietuvių kalba. Visa informacija, įspėjimai, pranešimai, susirašinėjimas ar reikalavimai tarp Šalių, susiję su Sutartimi, privalo būti raštiški ir bus laikomi galiojančiais, jeigu yra išsiunčiami ar pristatomi vienu ar keliais iš šių būdų: elektroniniu paštu, registruotu laišku, Teikėjo turimoje Gedimų ir kreipinių registravimo sistemoje, per kurjerį (su patvirtinimu apie įteikimą) arba įteikiant pasirašytinai. Įgyvendindamos šio punkto nuostatas, Šalys privalo naudotis Sutartyje pateiktais Šalių adresais (įskaitant elektroninio pašto adresą). Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną. Pranešimai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą. Pranešimai, pateikti Teikėjo turimoje Gedimų ir kreipinių registravimo sistemoje, laikomi gautais nuo jų pateikimo momento.
    3. Šalys privalo nedelsdamos, ne vėliau kaip per 5 (penkias) darbo dienas, raštu informuoti viena kitą apie bet kokį jų adresų (įskaitant elektroninio pašto adresus), telefonų numerių ar kontaktinių asmenų pasikeitimą. Bet kuri Šalis, neįvykdžiusi šio reikalavimo, negali reikšti pretenzijų ar atsikirtimų kitai Šaliai, kad pastarosios įsipareigojimai, atlikti pagal paskutinius jai žinomus kitos Šalies rekvizitus, neatitinka aukščiau nurodytų reikalavimų arba kad pranešimai, siųsti pagal atitinkamus rekvizitus, nebuvo gauti.
    4. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
    5. Teikėjas negali perleisti tretiesiems asmenims visų ar dalies savo teisių ir įsipareigojimų, susijusių su Sutartimi, įskaitant reikalavimo teisę į Užsakovo mokėtinas sumas. Be Užsakovo išankstinio rašytinio sutikimo (leidimo) sudaryti sandoriai dėl teisių ar pareigų pagal Sutartį perleidimo laikytini niekiniais ir negaliojančiais nuo jų sudarymo momento.
    6. Pirkimo dokumentai (įskaitant jų papildymus, paaiškinimus) yra laikomi neatskiriama Sutarties dalimi.
    7. Visi Sutarties pakeitimai, papildymai ir priedai yra laikomi neatskiriama Sutarties dalimi ir galioja, jeigu jie yra sudaryti raštu ir patvirtinti Šalių įgaliotų atstovų parašais.
    8. Šalys paskiria savo atstovus, atsakingus už Sutarties vykdymo koordinavimą, kurie neturi teisės keisti ar (ir) papildyti Sutarties sąlygų.
       1. Užsakovo atstovas, atsakingas už Sutarties vykdymo koordinavimą: [pareigos, vardas, pavardė], tel. [telefono numeris], el. paštas: [el. pašto adresas].
       2. Užsakovo atstovas, atsakingas už Sistemos diegimo ir susijusių paslaugų, Sistemos priežiūros paslaugų, Duomenų saugojimo paslaugų, Virtualaus serverio nuomos paslaugų teikimo kontrolę: [pareigos, vardas, pavardė], tel. [telefono numeris], el. paštas: [el. pašto adresas].
       3. Užsakovo atstovai, įgalioti pasirašyti Sistemos priėmimo–perdavimo aktą, Įrangos priėmimo–perdavimo aktus, Įrangos sumontavimo paslaugų priėmimo–perdavimo aktus, Įrangos išmontavimo paslaugų priėmimo–perdavimo aktus, Įrangos grąžinimo–priėmimo aktus, nurodyti Sutarties 5 priede „Užsakovo įgalioti asmenys“.
       4. Teikėjo atstovas: [pareigos, vardas, pavardė], tel. [telefono numeris], el. paštas: [el. pašto adresas].
    9. Tuo atveju, jeigu Sutarties 20.8 punkte nurodyti asmenys pasikeistų, Šalys pateikia rašytinį pranešimą apie tai. Šis pranešimas bus laikomas neatskiriama Sutarties dalimi (priedu), neatliekant papildomų Sutarties keitimo ar papildymo procedūrų.
    10. Užsakovo atstovas, atsakingas už Sutarties ir jos pakeitimų paskelbimą – [vardas, pavardė]. Jos nesant – ją pavaduojantis Užsakovo darbuotojas.
    11. Šalys pareiškia, kad supranta Sutarties sąlygas ir su jomis sutinka.
    12. Sutartis sudaryta elektroniniu formatu 1 (vienu) egzemplioriumi, Šalių atstovų pasirašoma kvalifikuotais elektroniniais parašais.
    13. Sutarties priedai, pasirašyti abiejų Šalių įgaliotų atstovų, kurie yra neatskiriama šios Sutarties dalis:
        1. 1 priedas. „Techninė specifikacija“ (prie Sutarties pridedama Teikėjo užpildyta pirkime pateikta techninė specifikacija (Pirkimo sąlygų \_\_ priedas));
        2. 2 priedas „Pasiūlymas“ (*prie Sutarties pridedama Teikėjo užpildyta pasiūlymo forma (Pirkimo sąlygų \_\_ priedas), kiti pasiūlymo dokumentai saugomi Centrinėje viešųjų pirkimų informacinėje sistemoje*);
        3. 3 priedas „Standartinės sutartinės sąlygos asmens duomenų tvarkymo sutartyse“;
        4. 4 priedas „Specialistų sąrašas“;
        5. 5 priedas „Užsakovo įgalioti asmenys“;
        6. [*nurodomi kiti priedai, jei pridedami. Jei kiti priedai nepridedami, sudarant Sutartį šis papunktis ištrinamas*].
16. **ŠALIŲ REKVIZITAI IR PARAŠAI**

|  |  |
| --- | --- |
| * + 1. **UŽSAKOVAS**   Akcinė bendrovė „Regitra“  Liepkalnio g. 97A, 02121Vilnius  Juridinio asmens kodas 110078991  PVM mokėtojo kodas LT100789917  A. s. Nr. LT937300010002411063  ,,Swedbank“, AB, banko kodas 73000  El. paštas: [regitra@regitra.lt](mailto:regitra@regitra.lt)    [pareigos][vardas, pavardė]  \_\_\_\_\_\_\_\_\_\_\_\_\_\_  A.V.  Data: | **TEIKĖJAS**  [pavadinimas]  [adresas]  Juridinio asmens kodas: [kodas]  PVM mokėtojo kodas: [kodas]  A. s. Nr. [numeris]  [banko pavadinimas], banko kodas: [kodas]  El. paštas: [įrašyti elektroninio pašto adresą]  [pareigos][vardas, pavardė]  \_\_\_\_\_\_\_\_\_\_\_\_\_\_  A.V.  Data: |

|  |
| --- |
| Praktikos egzamino vaizdo ir garso duomenų tvarkymo sprendimo viešojo pirkimo sutarties Nr.\_\_\_\_\_\_\_\_\_\_\_\_\_\_\_\_\_\_\_  1 priedas |

**TECHNINĖ SPECIFIKACIJA**

Bus pridedama sutarties sudarymo metu.

|  |
| --- |
| Praktikos egzamino vaizdo ir garso duomenų tvarkymo sprendimo viešojo pirkimo sutarties Nr.\_\_\_\_\_\_\_\_\_\_\_\_\_\_\_\_\_\_\_  2 priedas |

**TEIKĖJO PASIŪLYMAS**

Sutarties sudarymo metu bus pridedama pirkime Teikėjo pateikta užpildyta pasiūlymo forma.

|  |
| --- |
| Praktikos egzamino vaizdo ir garso duomenų tvarkymo sprendimo viešojo pirkimo sutarties Nr.\_\_\_\_\_\_\_\_\_\_\_\_\_\_\_\_\_\_\_  3 priedas |

**STANDARTINĖS SUTARTINĖS SĄLYGOS ASMENS DUOMENŲ TVARKYMO SUTARTYSE**

Pridedama atskiru dokumentu.

|  |
| --- |
| Praktikos egzamino vaizdo ir garso duomenų tvarkymo sprendimo viešojo pirkimo sutarties Nr.\_\_\_\_\_\_\_\_\_\_\_\_\_\_\_\_\_\_\_  4 priedas |

**SPECIALISTŲ SĄRAŠAS**

Bus pridedama sutarties sudarymo metu.

|  |
| --- |
| Praktikos egzamino vaizdo ir garso duomenų tvarkymo sprendimo viešojo pirkimo sutarties Nr.\_\_\_\_\_\_\_\_\_\_\_\_\_\_\_\_\_\_\_  5 priedas |

**UŽSAKOVO ĮGALIOTI ASMENYS**

Sąrašas bus pridedamas Sutarties sudarymo metu.